Shawn Mendes Dedah Rasa “Takut Menjadi Jahat” Ketika Bertengkar Dengan Camilla Cabello

Penyanyi Hollywood, Shawn Mendes memberitahu bahawa dia berasa “sangat takut menjadi jahat” sewaktu pergaduhannya baru-baru ini bersama teman wanitanya, Camilla Cabello.

Shawn Mendes turut membuka mulut mengenai maskuliniti toksik dan kesan negatifnya terhadap hubungannya bersama Camilla Cabello.

Menerusi podcast Man Enough, Shawn Mendes disoal oleh co-host, Justin Baldoni apakah perkara yang paling “menakutkan” kepadanya.

“Saya sangat takut menjadi jahat. Saya tidak mahu menjadi jahat.”-Shawn Mendes

Dia turut menjelaskan bahawa baru-baru ini di bertengkar bersama Camilla Cabello. Ketika Camilla Cabello menyatakan rasa tidak selesa dengan nada suaranya, Shawn Mendes menyatakan dia bersikap defensif dan menyerang.

“Saya meninggikan suara pada dia dan dia seperti, ‘saya tidak suka awak meninggikan suara. Kenapa awak meninggikan suara?’ Dan saya menjadi sangat defensif. Saya seperti, ‘saya tidak meninggikan suara pada awak!’ Dan saya meninggikan suara kepadanya. Dan kemudian saya merasakan dia berundur diri dan saya seperti, ‘Ya Tuhan, ini yang paling teruk.'”-Shawn Mendes

Shawn Mendes turut memberitahu bahawa dia bergelut untuk menerima “apa yang buruk dalam diri saya”, tetapi mahu belajar bagaimana untuk mengatasi ego dan “trauma” dengan lebih berkesan.

“Saya tidak dapat mengelakkan kenyataan bahawa terdapat sedikit kegelapan dalam diri saya. Dan membiarkan kegelapan seperti itu adalah perasaan yang mengerikan.”-Shawn Mendes

Penyanyi yang dilahirkan pada tahun 1998 ini mengakui bahawa dia telah membuatkan situasi mengenai dirinya, yang kemudian dia sedar ianya tidak adil kepada Camilla Cabello.

“Saya telah melakukan kejahatan dan ketakutan, dan dia  yang menenangkan saya. Dan kemudian ia mengambil masa selama 20 minit untuk kami berpisah dan membaca buku untuk kembali kepada dia dan menjadi seperti, ‘Tuhan, itu adalah seluruh perkara dan saya benar-benar minta maaf.”

Ianya mengambil masa selama 20 minit dan saya berusaha untuk mememendekkan jurang itu. Anda berfikir anda menjadi tidak berdaya dan mengatakan perkara yang betul tetapi anda sebenarnya mempertahankan diri anda dengan lebih baik.”-Shawn Mendes


Pasangan K-Drama Bak “Tiang Elektrik”, Yang Ini Paling Serasi Berlakon Bersama!

Memang jarang sangat nak melihat pasangan dalam K-Drama memiliki ketinggian yang sama. Sekali pandang, nampak seperti model. Nak tahu pasangan bak “tiang elektrik” yang manakah nampak serasi berlakon bersama?

Kalau nak tahu, jom lihat senarai di bawah.

Pasangan di atas memang serasi berlakon bersama, setuju tak? Kalau tengok berulang kali pun K-Drama di atas, memang tak akan pernah jemu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[GAMBAR] Genting Skyworlds Dah Siap! Hanya Tunggu COVID-19 Reda Untuk Pengunjung Datang

Setelah beberapa kali ditangguh pembinaan serta pembukaannya, Ketua Taman Tema dan Pengalaman Resort World Genting, Gregory Pearn memberi perkhabaran terbaharu mengenai taman tema Genting Skyworlds,Genting Highlands.

Menerusi perkongsiannya di Insta-story yang kini telah tular di media sosial, Pearn telah berkongsi beberapa ‘sneak peak’ Genting Skyworld yang sudah siap hampir sepenuhnya dan bakal dibuka sebaik sahaja wabak COVID-19 di Malaysia berada dalam keadaan terkawal.

Pada foto-foto yang dimuatnaik, kelihatan beberapa permainan di Genting Skyworlds yang berkonsepkan filem seperti Ice Age, Rio, Eagle Mountain, Central Park dan banyak lagi menanti para pengunjung.

Difahamkan, hanya dengan satu harga pengunjung boleh bermain semua permainan di dalamnya. Sekadar info, Genting Skyworld mempunyai 26 tarikan utama dan berkeluasan 26 ekar yang turut disamakan seluas 19 padang bola sepak. Malah, dikatakan untuk bermain semua permainan di dalamnya mampu memakan masa selama empat hari! Bagaimanapun, harga tiket dan tarikh rasmi pembukaan taman tema ini masih belum diumumkan secara rasmi.


Luna Maya Tak Kisah Kalau Tak Berkahwin? Ini Alasannya

Aktres, penyanyi, dan model Indonesia, Luna Maya yang kini sudah berusia 37 tahun tidak dapat menafikan ramai pihak yang mula mempersoalkan mengenai bilakah dia akan berkahwin. Menerusi video di saluran Youtube Koko Edrics, Luna Maya bercakap mengenai perkahwinan dan jodohnya di masa yang akan datang.

Luna Maya mengakui bahawa dia tidak merasa keseorangan walaupun dia masih belum mempunyai pasangan hidup dan mempunyai cara tersendiri untuk membuat dirinya bahagia.

“Apabila saya sampai di rumah, walaupun saya keseorangan, selepas saya tidur, ianya baik-baik sahaja. Maksudnya di sini, anda tidak perlu merasa hidup itu perlu sesuatu untuk bahagia.”-Luna Maya

Luna Maya atau nama penuhnya Luna Maya Sugeng memberitahu dia merasa tidak terganggu dengan pertanyaan bila dia akan berkahwin yang disoalkan oleh semua orang. Dia turut menganggap pertanyaan tersebut merupakan sebuah perbualan kecil yang akan mendorong ke arah perbualan tertentu.

“Ini sudah seperti budaya perbualan. Jadi saya sudah tidak merasa terganggu dan saya tidak merasa seperti orang itu cuba menyinggung perasaan saya.”-Luna Maya

Walaupun begitu, Luna Maya memberi peringatan satu hal penting mengenai pertanyaan tersebut.

“Saya tidak terganggu, tetapi masyarakat harus memahami bahawa pertanyaan itu sebenarnya adalah pertanyaan yang tidak sopan.”-Luna Maya

Pelakon filem Rumah Kentang ini pada mulanya kelihatan tidak tahu bagaimana untuk menjawab persoalan mengenai apakah yang dimahukan pada pasangannya di masa akan datang. Luna Maya kemudian memberitahu bahawa siapapun pasangan hidupnya nanti merupakan pasangan yang terbaik yang dititipkan oleh Tuhan, dan menolak untuk pasrah menerima apa sahaja karakter atau wajah pasangannya nanti.

“Saya adalah seorang yang memilih, ya. Kita yang akan bersama dia setiap hari. Saya akan tidur di sebelahnya, makan bersamanya.”-Luna Maya

Luna Maya turut menegaskan bahawa dia tidak mahu menjadi beban rumah tangga ketika dia hanya pasrah menerima pasanggan dari segi karakter atau wajah.

“Kita lebih baik cuba mencari orang yang tepat dan baik untuk kita dan mudah-mudahan kita boleh sama-sama seiring. Tetap ada prosesnya.”-Luna Maya


Tinggal Kenangan! Ini Punca Hotel Istana di Kuala Lumpur Ditutup Buat Selamanya

Hotel bertaraf lima bintang, Hotel Istana Kuala Lumpur akan ditutup pada 1 September. Hotel yang memiliki 486 bilik ini terletak di pusat bandar di sepanjang Jalan Raja Chulan.

“Kami telah membuat keputusan ini (untuk menghentikan operasi) setelah mempertimbangkan keadaan sekarang dan semua pilihan yang ada,” kata pengurus besar hotel Noorazzudin Omar  kepada New Straits Times.

“Kami hanya memiliki sedikit pilihan selain untuk melakukan penutupan ini.”

Noorazzudin menambah, kelebihan daya saing hotel telah menurun dalam jangka masa tertentu dalam menghadapi persaingan ketat dari hotel dan pangsapuri servis baru yang berdekatan.

“Situasi sekarang menjadi lebih teruk kerana pandemi Covid-19 yang terus mempengaruhi industri kita” katanya.

“Ini telah mempengaruhi perniagaan, kadar, pulangan dan penghunian kami walaupun kami sudah berusaha dengan terbaik”

“Walaupun dijadikan sebagai hotel kuarantin, kami mengalami kerugian operasi bulanan.

“Oleh itu, setelah penilaian yang tepat mengenai hotel dan keberlanjutannya, kami telah memutuskan untuk menghentikan operasi,” kata Noorazzudin.

Hotel Istana Kuala Lumpur dimiliki oleh Tradewinds Corp Berhad.

Tradewinds adalah salah satu pemilik dan pengendali hotel terbesar di negara ini, dengan tujuh aset hospitaliti di bawah portfolionya, tiga di antaranya adalah resort yang merangkumi Mutiara Taman Negara, Meritus Pelangi Beach Resort and Spa di Langkawi, dan The Danna Langkawi.

Empat hotel bandar dan perniagaan lain adalah Hotel Istana Kuala Lumpur, Hilton Petaling Jaya, Hilton Kuching dan Mutiara Johor Baru (yang berhenti beroperasi pada bulan Mei tahun ini).

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tam Spider Dedah Arwah Tony Sempat Solat Maghrib Bersama

Pemergian bekas pemain bass kumpulan Spider, Tony Iskandar Alberto atau lebih dikenali sebagai Tony dua hari yang lalu ternyata mengejutkan ramai kenalan serta peminat kumpulan terkenal itu.

Ini termasuklah buat rakan baiknya yang juga vokalis Spider, Tam Mustafah yang berkongsi kenangan terakhirnya bersama Allahyarham. Menerusi laporan BH Online, Tam sempat solat berjemaah bersama Tony dua hari sebelum Allahyarham menghembuskan nafas terakhir di studio Luncai Emas, Sungai Buloh.

Menurut Tam atau nama sebenarnya Rustam Mustafah, arwah seolah-olah dapat merasakan akan pergi buat selama-lamanya apabila dia memohon maaf kepadanya dan rakan-rakan yang lain.

“Arwah memang menetap di studio Luncai Emas kerana Spider mempunyai bilik di situ. Saya tinggal berdekatan, jadi sering bertemu arwah untuk bersembang dan menghantar makanan”

“Sepanjang bersahabat, saya memang tahu arwah berjuang melawan penyakit kencing manis. Cuma, arwah bukan seorang yang suka nak tunjukkan dirinya sedang sakit”

“Dua hari lalu, kami bertemu di studio dan sempat solat berjemaah bersama-sama. Secara tiba-tiba, arwah mohon maaf pada saya. Saya rasa tidak sedap hati memikirkan penyakit yang dideritai.

“Bukan dengan saya sahaja, malah arwah turut melakukan tindakan sama dengan rakan lain, seolah-olah tahu akan pergi buat selama-lamanya,” katanya kepada BH Online.

Malah, arwah turut meluahkan kebimbangan terhadap sesuatu perkara termásuk sedang menyiapkan album untuk dua kumpulan yang bernaung di bawah label Luncai Emas. Jelas Tam, seperti sesuatu yang tidak kena kerana perkara berkaitan muzik bukanlah sesuatu yang sukar buatnya.

“Ketika ini, arwah sedang menyiapkan album untuk dua kumpulan yang bernaung di bawah label Luncai Emas. Arwah menyuarakan kebimbangan mengenai perkara ini kepada saya.

“Perkara ini sangat menghairankan kerana setahu saya, hal berkaitan muzik bukanlah sesuatu yang sukar buatnya. Saya yakin, ada perkara lain yang membuatkan arwah bersikap sedemikian hingga ada ketikanya arwah seperti sudah putus harap dengan kehidupannya,” dedahnya pada portal akhbar tersebut

Terdahulu, Allahyarham Tony meninggal dunia sekitar jam 2.30 pagi di studio rakaman Luncai Emas milik komposer dan penyanyi lagenda terkenal Datuk M. Nasir. Allahyarham menghembuskan nafas terakhir ketika sedang berehat di sebuah bilik dalam studio tersebut.


8 Selebriti Hollywood Tidur Berdengkur, Kisah Rihanna Paling Memalukan!

Tak diketahui ramai, selebriti Hollywood ini sebenarnya mempunyai tabiat untuk berdengkur ketika tidur. Di antara lapan selebriti ini, kisah Rihanna dikatakan paling memalukan sekali. Nak tahu? Scroll dan baca sampai habis okay!

Ketika berkahwin dengan Katie Holmes, Tom Cruise dikatakan telah mengubah sebuah bilik di dalam rumahnya untuk menjadi “snotarium” iaitu tempat untuk tidur dan berdengkur tanpa menganggu orang lain. Kata bekas isterinya itu, dengkuran Tom yang sangat kuat itu membuatkan dia tidak boleh tidur dengan selesa.

Guy Ritchie juga dikatakan mempunyai tabiat tidur berdengkur. Dia mengaku pernah dihalau keluar dari bilik oleh Madonna kerana bekas isterinya tidak menyukai tabiatnya yang itu.

Bintang bola sepak ini pernah tidur berdengkur semasa berkongsi bilik dengan rakan sepasukannya, Sebastian Veron ketika Piala Dunia 2010. Katanya masalah dengkuran Messi boleh diselesaikan dengan menggunakan bantal.

Ketika mahu ke Los Angeles, Rihanna terlebih dahulu menaiki pesawat berbanding dengan orang lain. Ketika pesawat berlepas, Rihanna telah terlelap sehingga mengeluarkan suara dengkuran yang kuat.

Kemudiannya penyanyi mendapat aduan dan mengeluarkan permintaan maaf secara terbuka kepada penumpang pesawat American Airlines kerana terpaksa menahan telinga untuk mendengar suara dengkurannya.

Prince Harry pernah tinggal bersama dengan abangnya, Prince William sebelum berkahwin dengan Kate Middleton. Kata abangnya, dengkuran Prince Harry membuatkan dia mengalami waktu yang sukar untuk tidur dan sering terjaga di waktu malam.

Dengkuran kuat Kevin Jonas membuatkan isterinya, Danielle berpindah untuk tidur di bilik lain pada malam pertama perkahwinan mereka. Menurut sumber mereka tidak tidur bersama untuk beberapa malam.

Memang tak sangka Prince Charles akan diejek oleh rakannya. Ketika bersekolah di Gordonstoun, seorang budak lelaki di asramanya telah merakam Prince Charles sedang berdengkur ketika tidur untuk membuktikan betapa kuatnya bunyi tersebut.

Berbeza dengan orang lain, dengkuran Marilyn Manson tidak menjengkelkan orang sekeliling. Ujar Evan Rachel Wood iaitu bekas tunang Marilyn, dengkuran tersebut mempunyai kualiti yang menenangkan dan membuatnya tidur dengan cepat.

Tak dinafikan tabiat dengkuran ini boleh membuatkan orang menjadi turn off dengan kehadiran kita. Jadi nak elakkan, cuba dapatkan khidmat nasihat dari pakar okay!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bapa Britney Spears Nafi Terlibat Dalam “Urusan Peribadi” Anak Perempuannya

Bapa kepada Britney Spears, Jamie, menyatakan dalam pemfailan mahkamah bahawa dia tidak mempunyai kawalan terhadap “urusan peribadi” bintang pop itu selepas Britney Spears memberikan testimoni mahu konservatorinya selama 13 tahun ditamatkan dan menganggap ianya “penderaan”.

Dipetik dari Insider, bapa kepada Britney Spears menguasai hartanah, keputusan bisnes, dan banyak lagi bahagian dalam kehidupan peribadi Britney Spears.

Menjawab tuduhan Britney Spears pada conservatorship hearing 23 Jun mengenai dia tidak dibenarkan mempunyai anak ketika di bawah konservatori, peguam Jamie berpendapat dalam dokumen mahkamah yang difailkan di Los Angeles County, bahawa dia tidak terlibat dalam “rawatan perubatan semasa” dan “urusan peribadi” Britney Spears.

Pasukan Undang-undang Jamie turut memberitahu bahawa Jamie berhenti membuat keputusan yang berkaitan dengan “urusan peribadi” anak perempuannya setelah Jodi Montgomery menjadi konservator sementara pada September 2019.

Pemfailan tersebut mengatakan bahawa Jamie “prihatin dengan pengurusan dan penjagaan anak perempuannya” selepas mendengar keterangan mahkamah Britney Spears yang mana mengatakan bahawa dia memiliki sedikit kebebasan sepanjang hidupnya, termasuklah dipaksa menjalani IUD (intrauterine contraceptive).

“Puan Montgomery telah menguruskan sepenuhnya perawatan harian dan rawatan perubatan Britney Spears.” -Insider

Setelah keterangan Britney Spears didedahkan pada orang ramai, bapa kepada Britney Spears mendapat pelbagai reaksi di media sosial kerana didakwa mengawal kehidupan anak perempuannya.

Memberi respon pada kritikan itu, peguam Jamie menulis pada pemfailan mahkamah pada Selasa bahawa Jamie “tidak dapat mendengar dan menyelesaikan masalah” anak perempuannya secara langsung kerana dia telah “terputus dari berkomunikasi dengannya”.

“Ketika Mr. Spears bertugas sebagai Conservator of the Person, dia melakukan segalanya dengan kuasanya untuk menyokong dan menjaga kesejahteraan Britney Spears dan keputusan peribadinya termasuklah perkahwinan.” -Pemfailan mahkamah

Ia turut menambah bahawa ketika Jamie adalah sebagai seorang konservator bagi anak perempuannya, dia “tidak pernah menghalang” Britney Spears untuk berkahwin.


Terlalu Taksub Dengan Jimin BTS! Siapakah Lelaki Ini Sampai Sanggup Buat 18 Kali Pembedahan Wajah

Peminat Jimin BTS mesti pernah mendengar tentang lelaki bernama Oli London ini. Selebriti ini diketahui oleh orang ramai kerana taksub dengan ahli BTS.

Sebenarnya, dia menjalani puluhan pembedahan plastik untuk kelihatan seperti artis pujaannya. Dilaporkan dari CNA Lefistyle, jumlahnya mencecah 18 kali.

Pembedahan plastik terakhir dilakukan oleh selebriti Britain pada beberapa hari ini  dan membuat pengakuannya di YouTube.

Pada awal video, Oli London menyatakan rasa kagumnya kepada golongan LGBTQ yang mendedahkan transisi yang mereka lalui. Dia kemudian menyatakan bahawa dia bukan binari, dan juga merasa bahawa dia orang Korea.

“Saya tahu bahawa ramai orang tidak memahami saya. Tetapi saya mengenali diri saya sebagai orang Korea. Dan sekarang saya kelihatan seperti orang Korea,” katanya.

“Saya tidak mengenali diri saya sebagai orang Inggeris. Oleh itu, jangan merujuk saya di media atau di mana sahaja sebagai orang Inggeris. Kerana saya mengenal pasti sebagai orang Korea. Itulah budaya saya, kampung halaman saya. Saya sekarang kelihatan seperti [orang Korea],” katanya .

Sekarang dia mempunyai nama panggilan baru, yang merupakan nama Korea.

“Saya memperkenalkan diri saya sebagai Jimin. Itu nama Korea saya,” katanya.

Oli London menjelaskan bahawa sejak beberapa tahun kebelakangan ini, dia sukar menerima siapa dirinya. Setelah berubah menjadi orang Korea, dia merasa bahagia.

A post shared by Oli London🇬🇧🇰🇷 (@londonoli)

Oli London juga menyebut nama Jimin BTS dalam video lain yang dimuatnaiknya di Twitter.

“Saya juga ingin membuat Jimin bangga,” kata influencer di Instagram itu.

Dia menambah, “Jimin adalah idola saya yang sebenarnya dan saya ingin membuatnya bangga. Saya pasti dia akan bangga. Saya benar-benar seperti dia sekarang, saya mempunyai matanya. Saya akhirnya mempunyai mata Korea Jimin dan mereka kelihatan sangat, sangat cantik. “

Oli juga berharap dapat diterima oleh orang Korea.

“Kerana saya mempunyai wajah [Korea]. Mungkin orang sebenarnya akan menganggap saya orang Korea, dan itu membuat saya gembira,” jelas Oli London.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mengerikan! 5 Selebriti Hollywood Mati Di Tangan Peminat, Ada Sampai Kena Tembak

Menjadi selebriti terkenal sememangnya menjadi kebanggaan semua orang. Walaubagaimanapun, tidak semua kehidupan selebriti Hollywood sentiasa cerah seperti yang dilihat.

Malah, beberapa selebriti Hollywood ini ditemui mati di tangan peminat mereka. Anda ingin tahu siapakah selebriti Hollywood yang dimaksudkan? Scroll sampai habis okay!

Tupac Shakur merupakan rapper Amerika yang pernah mendapat penghargaan sebagai rapper yang paling berjaya di dunia dalam Guinnes Book of World Records kerana berjaya menjual 73 juta albumnya di seluruh dunia. Nama Tupac Shakur meningkat naik selepas melancarkan album pertamanya, 2Pacalypse Now. Dia juga dikenali sebagai rapper dengan lirik yang menjadi kontroversi.

Walaubagaimanapun, keindahan Tupac Shakur menjadi rappper dan punya ramai peminat tidak seindah dengan realiti. Tupac dibunuh oleh peminatnya sendiri ketika berada di Las Vegas

Pada ketika itu, Tupac berada di dalam kereta dan didatangi sekumpulan orang menghampirinya. Tidak diduga, mereka telah menembak Tupac sebanyak 14 kali tembakan. 6 peluru telah menembusi jantung dan paru-paru. Dia dikejarkar ke hospital, malangnya Tupac meninggal setelah 6 hari bertahan di hospital.

John Lennon merupakan figura lagenda  yang menyinari dunia dengan karya lagunya melalui band ikonik, The Beatles. Single lagu The Beatles yang berjudul I Wanna Hold Your Hand, berjaya membawa band ini menjadi terkenal di seluruh dunia.

Walaubagaimanapun, dengan kejayaan yang meningkat naik dan disukai oleh ramai peminat, John Lennon mati di tangan peminatnya sendiri. John Lennon ditembak mati oleh peminatnya yang bernama David Chapman.

Pada mulanya, David Chapman meminta tanda tangan John Lennon ketika dia berada di apartment beliau. Walaubagaimanapun, selepas diberikan tanda tangan, Chapman telah menembak John Lennon sebanyak 5 kali sehingga mati. David Chapman melakukan pembunuhan ini kerana dia juga mahu dikenali seperti John Lennon.

Christina Grimmie adalah penyanyi dari rancangan realiti terkenal, The Voice pada tahun 2016. Malangnya, beliau mati di tangan orang yang mengaku sebagai peminatnya. Tragedi ini bermula ketika sesi autograph di mana Christina sedang bernyanyi. Ketika berada di atas pentas, Christina ditembak oleh Kevin James Loibl. Dia mengakui membunuh Christina supaya tidak ada orang yang boleh mengambil hati penyanyi tersebut.

Rebecca Schaeffer yang merupakan aktres dan juga model turut mati pada usia 21 tahun di tangan peminatnya. Aktres cantik ini dibunuh oleh peminat dan juga stalker yang telah memerhatinya dari jauh. Dia ditembak mati ketika sedang bersantai di rumahnya.

Dimebag Darrell merupakan seorang gitasir bagi band Panera yang turut mati di tangan peminat disebabkan tembakan. Pada ketika itu band Pantera sedang membuat persembahan di Ohio pada tahun 2004.

Pelaku yang menembaknya adalah peminatnya sendiri yang bernama Nathan Gale. Alasan Gale menembak Dimebag Darrel adalah disebabkan rasa marah kerana band itu dibubarkan.


Tak Sangka! Ini Reaksi John Mayer Selepas Menonton BLACKPINK Rosé, Cover Lagu “Slow Dancing In A Burning Room”

Tampil di rancangan ‘Sea Of Hope‘, BLACKPINK Rosé telah membuat persembahan secara langsung dengan menyanyikan lagu “Slow Dancing In A Burning Room“. Ditemani oleh pemain gitar, keyboardist dan beberapa selebriti lain, cover lagu yang dinyanyikan olehnya telah mendapat perhatian penyanyi asal.

Menerusi rancangan itu, Rosé telah memilih lagu milik penyanyi John Mayer iaitu “Slow Dancing In A Burning Room“. Cover yang dilakukan olehnya ini telah menjadi tular dan mendapat perhatian John Mayer.

“Sangat menawan (cover Rosé)”, kongsinya di Instagram.

Kongsi John, penyanyi asal itu telah melihat keseluruhan cover tersebut dan memberi respon bahawa dia sangat sukakannya. Malah dia juga berbangga dengan bakat yang dimiliki oleh vokalis utama kumpulan BLACKPINK itu.

This is gorgeous @ygofficialblink #rosÉ https://t.co/Htt8nxqsbS

Penyanyi itu juga telah berkongsi video cover Rosé di media sosialnya dan mula tag Rosé. Selain daripada John, aktres Brie Larson juga merupakan peminat Rosé apabila dia sering berkongsi lagu “On The Ground” pada sebelum ini.

A little ROSÉ magic for you. pic.twitter.com/17CoWyCDPA

— Brie Larson (@brielarson) May 10, 2021

Untuk video penuh cover BLACPINK Rosé menyanyikan lagu “Slow Dancing In A Burning Room“, lihat di bawah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


7 Adik-Beradik Artis Korea Ini Bukan Kembar, Tapi Miliki Wajah Seiras!

Sebenarnya ramai selebriti Korea yang mempunyai raut wajah yang seiras dengan adik-beradik mereka, dan sampaikan peminat sendiri juga kadang-kala boleh keliru bila sekilas pandang.

Ini antara selebriti yang memiliki wajah yang seiras dengan adik-beradik sendiri, meskipun mereka bukanlah kembar!

Memang kalau sekilas pandang mereka ini, serius nampak macam kembar seiras! Patutlah kadang-kala peminat pun boleh keliru.


Kerana Terpaksa, K-Pop Idol Ga In Ambil Propofol Secara Haram

Disahkan oleh agensi Mystic Story, BROWN EYED GIRLS Ga In didenda selepas mendapati penyanyi tersebut menggunakan propofol secara haram.

Dipetik daripada Soompi, Ga In didakwa menggunakan propofol secara haram di antara bulan Julai dan Ogos pada tahun 2019. Dakwaan ini terjadi setelah seorang pakar bedah plastik dipenjara kerana menjual etomidate kepada beberapa pesakitnya termasuklah Ga In.

“Memang benar Ga In didenda hampir RM4K kerana penggunaan propofol secara tidak sah. Kami (agensi) meminta maaf bagi pihak Ga In kerana telah menimbulkan kerisauan dengan berita ini. Kami mengaku ia adalah tindakan yang salah secara sosial”, ujar agensinya.

Memberi respon kepada dakwaan tersebut, agensi Mystic Story telah mengeluarkan pernyataan di mana pihak mereka memohon maaf kerana tidak bertindak dengan awal dan membiarkan perkara ini berlaku.

Agensi Mystic Story memberitahu ahli kumpulan BROWN EYED GIRLS itu mengambil propofol secara haram disebabkan oleh dua faktor. Antaranya adalah Ga In mengalami depresi dan gangguan tidur.

“Sepanjang kariernya (Ga In), dia mengalami banyak kecederaan parah dan ringan. Ga In juga mengalami kesakitan yang berpanjangan, depresi dan gangguan tidur yang teruk.

Ujar agensi itu lagi, gangguan tidur dan depresi yang dialami oleh Ga In terjadi sejak di awal kariernya lagi. Tambahnya keadaan tertentu tidak boleh dibincang begitu sahaja kerana tiada jalan keluar yang berkesan untuk menangani situasi ini.

Propofol atau nama lainnya Diprivan berfungsi untuk melambatkan aktiviti otak dan sistem saraf. Ubat ini sering digunakan untuk membuat seseorang tidur ketika pembedahan atau prosedur perubatan lain. Untuk jangka masa panjang pula, ia boleh menyebabakan Propofol Infusion Syndrome iaitu mengakibatkan kematian.

Antara selebriti yang meninggal disebabkan oleh propofol adalah raja Pop, Michael Jackson pada tahun 2009. Manakala beberapa selebriti Korea seperti Wheesung, Ha Jung Woo, Park Si Yeon, Lee Seun Yeon dan Jang Mi In Ae pula dijatuhkan hukuman kerana penyalahgunaan propofol.


Lama Simpan Rahsia, Deja Moss Akhirnya Kongsi Cerita Nyaris Bunuh Diri

Deja Moss nama yang tidak asing lagi dalam industri muzik tanah air, tapi siapa sangka di sebalik senyuman manis penyanyi ini sebenarnya menyimpan seribu kisah yang tersendiri.

Dipetik dari Harian Metro, pelatun lagu popular seperti Asmara Ini dan Mestikah Aku Menerimamu berkongsi serba sedikit kehidupannya semasa pelancaran buku barunya yang bertajuk Hidupku Takdirku secara virtual baru ini.

Penynyai dari Kuching, Sarawak ini menyatakan bahawa dirinya mengalami masalah depresi yang teruk selama empat tahun (2004-2008) dan memerlukan rawatan pakar serta bergantung hidup dengan ubat-ubatan.

Deja Moss juga berkongsi dalam mengharungi masalah depresi yang sangat teruk itu, dirinya hampir bunuh diri sebanyak tiga kali.

Wanita kuat ini menceritakan kesukarannya untuk tidur malam, fikiran sentiasa tidak menentu dan jiwa kosong, antara punca masalah kemurungan berlaku.

Meski pada mulanya Deja Moss akui sukar untuk berkongsi cerita peribadi ini kepada umum, tetapi dengan semangat dan sokongan dari ibu bapa, kawan baik dan menjalani rawatan akhirnya penyanyi ini luahkan sepenuhnya dalam buku Hidupku Takdirku.

Deja Moss berharap dengan berkongsi masalah depresi yang dihadapinya di dalam buku ini, dapat memberi sedikit sebanyak semangat buat individu yang mengalami masalah yang sama sepertinya.

Semoga apa yang dilalui Deja Moss ini dapat beri sinar serta harapan buat individu yang mengalami masalah kemurungan untuk tanganinya dengan hati yang cekal dan kuat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Meremang! Arwah Mbak You Pernah Sempat Ramalkan Bila Dirinya Meninggal Dunia

Sebelum dia meninggal, Mbak You telah menyatakan ramalan bahawa dia akan mati. Menurut ahli psikik yang terkenal itu, dia sudah lama mengetahui bahawa dia akan mati.

Dia mengatakan ini dalam video di saluran YouTube Denny Darko yang dimuat naik pada 28 Mac 2021.

“Sekiranya saya kata boleh, maka saya boleh (meramalkan diri saya akan mati). Ya, lebih kurang (disensor) tahun dan kerana sakit,” katanya dalam video itu.

Denny kemudian bertanya adakah kemungkinan ramalan itu salah, Mbak You mengatakan bahawa apa-apa boleh berlaku. Mungkin lebih pantas atau lebih lama.

“Jadi penglihatan saya dapat maju atau mundur, bergantung pada nasib setiap manusia,” katanya.

“Takdir, garis kehidupan itu tidak dapat diubah. Kita dapat mengubah hidup itu dengan niat, bagaimana kita menjalani kehidupan ini. Tetapi semuanya kembali ke tuah dan nasib,” tambahnya.

Ketika ditanya lebih lanjut mengenai ramalan bahawa dia akan mati, Mbak You juga mengungkapkan bahawa dia mempunyai mimpi bahawa dia sedang tidur dan sedang disolatkan.

“(Dalam mimpi) saya pernah melihat nombor. Saya tidur di sana dan ia seperti saya sedang disolatkan, solat jenazah. (Meninggal dunia) kerana saya sakit,” jelasnya.

“Saya berdoa agar ia tidak berlaku. Saya katakan kepada ibu bapa saya, jangan biarkan itu terjadi. Ia sudah berlaku dua kali seperti itu,” katanya lagi.

Walaupun begitu, dia tahu bahawa hidup dan mati berada di tangan Tuhan dan dia mengatakan bahawa jika ramalannya menjadi kenyataan, maka dia sudah menerimanya.

“Dari mimpi itu, saya membuat kesimpulan, sama ada hidup saya baik atau buruk, saya hanyalah manusia biasa yang mempunyai banyak kekurangan pada pendapat saya. Di atas langit masih ada langit yang lain,” kata Mbak You.

“Apa pun hidup saya, Tuhan telah menetapkan hidup saya seperti ini. Saya melepaskan apa sahaja yang berlaku dalam hidup saya, “katanya.

Seperti yang telah dilaporkan, peramal Mbak You meninggal dunia hari ini, Khamis, 1 Julai 2021. Psikik itu dikejarkan ke hospital, tetapi nyawanya tidak dapat diselamatkan.


Ingin Saman Anggota Polis Wanita, Polis Sahkan Terima Laporan Zarina Anjoulie

Sejak awal minggu lalu, nama selebriti sensasi Zarina Anjoulie hangat diperkatakan selepas terpalit dengan beberapa kontroversi.

Terbaharu, selepas Zarina atau lebih dikenali sebagai Anju mendedahkan ingin menyaman seorang anggota polis wanita,Ketua Polis Daerah Nilai, Superintenden Mohd. Fazley Ab. Rahman mengesahkan pihak Ibu Pejabat Polis Daerah (IPD) Nilai menerima laporan yang dibuat oleh pelakon itu.

Memetik laporan Utusan Malaysia, Anju telah membuat laporan polis susulan dakwaan terdapat gambarnya dikatakan sedang berada di dalam bilik di Bahagian Siasatan Jenayah Narkotik, IPD Nilai tersebar di media sosial.

“Kertas siasatan telah dibuka dan siasatan dijalankan di bawah Seksyen 509 Kanun Keseksaan kerana mengaibkan kehormatan seseorang dan Seksyen 233 Akta Komunikasi dan Multimedia 1998 kerana penggunaan tidak wajar kemudahan rangkaian atau perkhidmatan rangkaian.

“Selain itu, siasatan selari oleh pihak Jabatan Integriti dan Pematuhan Standard, Ibu pejabat Polis Kontinjen (IPK) Negeri Sembilan turut diadakan,” katanya seperti dipetik portal akhbar berkenaan

Malah, pihak polis memandang serius terhadap laporan yang dibuat oleh Anju itu.

Pada pagi Khamis, Murai.my melaporkan Anju nekad untuk mengambil tindakan saman terhadap seorang anggota polis wanita berikutan gambarnya telah disebarkan oleh anggota tersebut. Bagaimanapun, hantaran tersebut telah dipadam tidak lama kemudian.

Ia susulan penularan kisah penahanan seorang artis wanita positif dadah. Meskipun pihak polis tidak mendedahkan identiti artis itu, namun rata-rata netizen membuat andaian bahawa individu berkenaan ialah Anju.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Yang Penting Aku Tak Hisap Candu”- Kak Mel Anggap Zarina Anjoulie Seperti Sampah Masyarakat

Umum mengetahui bahawa nama selebriti sensasi, Zarina Anjoulie Lavocah atau lebih dikenali sebagai Anju hangat diperkatakan sejak kebelakangan ini.

Ia susulan daripada andaian netizen yang mengaitkan nama Anju dengan penahanan pihak polis terhadap seorang pelakon wanita di Nilai, Negeri Sembilan yang dikatakan terbabit dengan pengambilan dadah baru-baru ini. Isu tersebut turut disensasikan oleh bekas pembantu peribadi jutawan kosmetik terkenal Dato Sri Aliff Syukri, Melati Abd Ghani atau juga dikenali sebagai Kak Mel.

Menerusi beberapa hantaran di laman Insta-story nya sebentar tadi, Melati telah berkongsi status yang dimuatnaik oleh seorang pengikut Zarina yang memerlinya berikutan wajah Anju menjadi muka hadapan sebuah akhbar tempatan. Bagaimanapun, Melati membidas kembali kenyataan tersebut kerana beranggapan tidak perlu menjadi muka hadapan akhbar sekiranya terlibat dengan najis dadah.

Malah, dia turut menegur netizen tersebut untuk berhenti menyanjung Anju malah menyifatkannya sebagai ‘sampah masyarakat’.

“Eh tak hairan la muka ada depan paper ke tidak. Yang penting aku tak hisap candu sudah.Muka depan..tapi jadi sampah masyarakat buat apa? Orang macam itu ke kau nak sanjung. Ko pun nak ikut hisap candu ke? itu yang duk sanjung @abam_haters” tulis Melati

Dalam pada itu, Melati turut berasa hairan dengan sikap personaliti televisyen yang lantang bersuara di media sosial, Iesya Toh kerana tidak membuat sebarang ulasan mengenai isu yang terpalit dengan Anju.

“@Iesya_toh netizen dah pertikaikan..kenapa you tak pernah nak up pasal si candu ini. Kena adil lah sis..” kongsinya lagi

Terdahulu, Murai.my melaporkan Anju menafikan bahawa dirinya telah ditahan polis dan akan memberi wang tunai RM1000 buat mereka yang berjaya membuktikannya.


Sempat Berdoa Bersama, Caprice & Ustaz Ebit Lew Akhirnya Bertemu Di Gaza

Rata-rata netizen meluahkan rasa teruja dan gembira apabila dua figura terkenal ini, Ustaz Ebit Lew dan Caprice akhirnya bertemu di Gaza.

Menerusi hantaran video yang dimuat naik oleh Caprice atau nama sebenarnya Ariz Ramli di laman Instagram nya pada malam Khamis, kelihatan kedua-duanya saling berbicara di sebuah lokasi di sana.

“Alhamdulillah sebab ramai dekat Malaysia tanya, finally dapat jumpe @ebitlew #rapatkansaf2040,” tulis penyanyi rap itu

A post shared by Caprice (@capriceofficial)

Malah para pengikut Caprice turut berasa terharu apabila melihat Ebit mengetuai bacaan doa selain menyifatkan kedua-dua personaliti ini sebagai ‘hero’ Malaysia kerana sanggup menggadaikan nyawa demi menjalankan misi kemanusiaan di Palestin.

Sebagai info, pasukan pendakwah bebas itu adalah mereka yang pertama di dunia dibenarkan masuk ke Gaza melalui pintu Rafah sejak pergolakan yang berlaku pada Mei lalu. Malah, Ebit atau nama sebenarnya Ebit Irawan Ibrahim Lew juga berkongsi perkhabaran bahawa kemasukannya ke bumi Gaza diiringi tentera Mesir dengan kereta perisai sepanjang perjalanan.

Memetik laporan Astro Awani, Ebit dilaporkan berlepas ke Mesir untuk menjayakan misi bantuan kemanusiaan untuk disampaikan kepada rakyat Palestin yang terjejas akibat serangan Israel.


Sampai Doakan Kapal Terbang Terhempas? Ibu Mertua Tiri Nora Danish Teruk Dikecam Netizen

Di laman Twitter ketika ini hangat membicarakan mengenai ibu mertua tiri pelakon Nora Danish, Datin Seri Haflin Saiful yang memuatnaik beberapa keping foto dan video di laman Instagram nya yang dikatakan telah berlepas ke Perancis.

A post shared by Datin Seri Haflin Nazri Aziz (@haflinnazriaziz)

Difahamkan, tujuan isteri kepada Datuk Seri Nazri Aziz itu ke sana adalah bagi mendaftarkan persekolahan anaknya.

Rata-rata netizen meluahkan rasa geram serta kecewa dengan sikap Haflin yang dilihat seolah-olah menyindir mereka yang mengecamnya.

Malah, ada diantara mereka yang mendoakan agar kapal terbang yang dinaiki Haflin dan anaknya itu terhempas ketika dalam perjalanan ke sana.

Bagaimanapun, tidak dapat dipastikan bahawa Nazri turut sama dalam penerbangan tersebut berikutan Ahli Parlimen Padang Rengas itu juga dikecam oleh beberapa ahli parlimen yang lain. Menurut pandangan mereka, Nazri disifatkan sebagai tidak sensitif atas keputusannya untuk ke luar negara erutama ketika rakyat masih bergelut untuk terus bertahan dalam gelombang keempat pandemik Covid-19.

Jelas mereka, Nazri sepatutnya menunjukkan rasa perohtin dengan memberi bantuan dan ‘turun padang’ khususnya di negeri Perak. Meninjau ke hantaran terkini Haflin, dia telah menutup ruangan komen di laman Instagram berikutan menjadi ‘sasaran’ kecaman netizen.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Macam ‘Real’! Putera Harry dan Putera William Merasmikan Tugu Puteri Diana

Putera Harry dan Putera William telah hadir bersama untuk menghormati mendiang ibu mereka, Puteri Diana.

Mereka bersatu kembali di rumah yang mereka tinggal sewaktu kecil, Istana Kensington, pada hari Khamis, untuk mendedahkan sebuah tugu yang menggambarkan ibu mereka dengan tiga kanak-kanak, yang mencerminkan hasil kerja Diana yang meyokong dan menjaga kanak-kanak di seluruh dunia.

“Hari ini, pada ulang tahun ke-60 Ibu kami, kami mengingati kasih sayangnya, kekuatan dan karakternya, kualiti yang menjadikannya kekuatan untuk kebaikan di seluruh dunia, mengubah kehidupan yang tidak dapat dihitung jumlahnya untuk lebih baik.”- Putera William & Putera Harry

“Setiap hari, kami berharap dia masih bersama kami, dan harapan kami adalah tugu ini akan dilihat selama-lamanya sebagai simbol hidupnya dan legasinya.”- Putera William & Putera Harry

Acara ini juga dapat memperlihatkan warm reunion antara Putera William dan Putera Harry sejak pengebumian datuk mereka Putera Philip pada bulan Mei. Mereka turut bersalam dengan ahli keluarga Diana, termasuklah adiknya, Charles, Earl Spencer , dan kakaknya, Lady Sarah McCorquodale dan Jane Fellowes, Baroness Fellowes.

Acara yang berlangsung itu dilakukan pada skala kecil kerana sekatan COVID-19 yang beterusan di UK. Antara yang hadir adalah ahli keluarga Puteri Diana, ahli jawatankuasa tugu, pemahat tugu Ian Rank- Broadley dan Pip Morrison, pereka Taman Sunken.

Isteri Putera William, Kate Middleton, dan isteri Putera Harry, Meghan Markle, Putera Charles dan Camilla, Duchess of Cornwall juga tidak hadir pada acara tersebut.

Prince William and Prince Harry unveil statue of their mom Princess Diana. https://t.co/LFdPDZNhtn pic.twitter.com/BDNjwA7N3F

— Good Morning America (@GMA) July 1, 2021


Sampai Ubah Alat Kelamin? 6 Artis Hollywood Ini Ternyata Bahagia Jadi Transgender

Selain Elliot Page, beberapa selebriti ini juga telah melakukan transformasi selepas menjadi transgender. Penampilan terbaru ini dikatakan berbeza daripada yang asal, malah hampir ada yang tidak dikenali. Nak tahu siapa, teruskan membaca.

Pelakon siri “Orange Is The New Black“, Laverne Cox dilahirkan sebagai seorang lelaki. Pada tahun 2014, pelakon ini mengambil keputusan untuk menjadi transgender.

Untuk kelihatan seperti wanita tulen, Laverne kemudiannya menyimpan rambut panjang, melakukan pembedahan payudara dan punggung. Dedah Laverne, dia pernah mempertimbangkan untuk membunuh diri kerana menghadapi tekanan homophobic di sekitarnya.

Dilahirkan sebagai wanita, bintang filem “Bar Girls” ini telah menyatakan orientasi seksualnya sebagai lesbian pada tahun 1995. Tetapi pada tahun 2008, Chaz mengumumkan dirinya sebagai seorang transgender dengan menukar jantina kepada lelaki.

Chaz dilaporkan telah menjalani pembedahan alat kelamin iaitu pembuangan payudara. Kini penampilan Chaz dikatakan lebih maskulin iaitu berbadan besar yang dilengkapi dengan otot.

Lebih dikenali sebagai Charice, penyanyi Filipina ini telah mengembangkan kerjayanya setelah muncul dalam The Oprah Show apabila menyanyikan lagu Whityney Houston “I Have Nothing“.

Selepas pembunuhan ayahnya, Charice telah meneroka sisi maskulin dalam dirinya dan mengaku sebagai seorang lesbian pada tahun 2018. Kemudian pada tahun 2017 pula, penyanyi ini memutuskan untuk menjadi lelaki.

Pernah dikenali sebagai Bruce Jenner, ayah kepada Kendall dan Kylie ini merupakan seorang bekas atlet pemenang pingat emas Olimpik. Tetapi pada tahun 2015, dia mengambil keputusan untuk menjadi wanita dan keputusannya disokong oleh kedua-dua anaknya.

Elliot Page atau Ellen Page telah mengumumkan dirinya seorang transgender pada akhir tahun 2020. Mengambil keputusan untuk menjadi seorang lelaki, Elliot telah memuat naik gambar sixpack baru-baru ini.

Pelakon ini juga mengaku dia telah menjalani pembedahan pembuangan payudara untuk menjadikan payudaranya seperti seorang lelaki. Jika sebelum ini berpakaian seperti tomboy, Elliot mengaku kini dia lebih selesa menjadi seorang lelaki tulen.

Merupakan seorang lelaki pada awalnya, Isis mengaku dia mendapat sedikit sokongan daripada keluarga mengenai masalah identiti jantinanya dan akhirnya dia terpaksa meninggalkan rumahnya.

Selepas berubah menjadi wanita, Isis King lebih dikenali sebagai transgender pertama yang memasuki pertandingan America’s Next Top Model.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lucinta Luna Kongsi Pengalaman Melakukan Pembedahan Payudara

Artis sensasi Indonesia, Lucinta Luna mula sibuk sebagai Youtuber. Dia turut membuat pendedahan mengenai pembedahan payudaranya bersama pereka fesyen terkenal, Ivan Gunawan.

Lucinta Luna, atau nama asalnya Muhammad Fatah, akui penat mendedahkan identitinya sebagai seorang transgender. Dia turut mengakuinya ketika berbual bersama pereka fesyen Ivan Gunawan mengenai pembedahan payudara yang dijalaninya.

Menerusi video di Youtube HALUCINTA TALK with Ivan Gunawan, pereka fesyen tersebut curiga dengan bekas jahitan berhampiran ketiak Lucinta . Lucinta Luna kemudian mengakui bahawa bekas jahitan itu merupakan parut dari pembedahan payudara.

“Dulu waktu lu operasi (payudara) dari sini (ketiak)”- Tanya Ivan Gunawan

“Iya, dari sini. Sebab itu saya kelihatan seperti ada bekas jahitan”-Lucinta Luna

Pereka fesyen, Ivan Gunawan kemudian bertanyakan pada Lucinta Luna mengenai perbezaan di antara prosedur pembedahan payudara yang dilakukan dari ketiak dan bahagian bawah dada.

“Apakah perbezaan jika pembedahan payudara jahit di sini (ketiak) dan di bawah (lower chest)”-Ivan Gunawan

Lucinta Luna kemudian memberitahu bahawa jika ianya dijahit di bawah (lower chest), lelaki akan mengetahui ianya dari pembedahan sewaktu melakukan hubungan intim.

“Jika dijahit di bawah (lower chest), kemudian melakukan hubungan intim dengan lelaki, nanti lelaki akan tahu jika kita melakukan pembedahan. Nanti diberitahu payudara palsu, akan disangka transgender atau shemale. Itu yang saya takutkan. Sebab itu saya bedahnya di sini.”-Lucinta Luna


5 Fakta Menarik Mengenai Hotel Istana Yang Ramai Tidak Tahu!

Baru-baru ini, kita dikejutkan dengan berita hotel bertaraf lima bintang, Hotel Istana Kuala Lumpur yang akan ditutup pada 1 September ini.

Menurut Berita Harian, Pengurus Besarnya, Noradzzudin Omar berkata, pengurusan terpaksa membuat pilihan yang sukar untuk menutup hotel berkenaan berikutan situasi ekonomi mencabar dicetuskan oleh pandemik COVID-19 yang meningkatkan lagi persaingan sengit dalam industri hospitaliti.

Hotel Istana Kuala Lumpur dimiliki oleh Tradewinds Corps Berhad, yang merupakan salah satu pemilik dan pengendali hotel terbesar di negara ini dengan tujuh aset hospitality di bawahnya.

Tiga di antaranya adalah resort yang merangkumi Mutiara Taman Negara, Merritus Pelangi Beach Resort and Spa di Langkawi, dan The Danna Langkawi yang disebut-sebut sebagai hotel utama kumpulan .

Empat hotel bandar dan perniagaan lain adalah Hotel Istana Kuala Lumpur, Hilton Petaling Jaya, Hilton Kuching dan Mutiara Johor Baru ( yang berhenti beroperasi pada Mei tahun ini).

Menerusi carian Murai, Hotel Istana ini siap dibina pada tahun 1992.  15 tahun kemudian, Hotel Istana Kuala Lumpur diubah suai pada tahun 2007 dengan kos bernilai RM25 juta pada ketika itu.

Hotel Istana Kuala Lumpur ini terletak di Jalan Raja Chulan di Segi Tiga Emas berprestij di Kuala Lumpur. Hotel 5 bintang ini juga berhampiran dengan pusat membeli-belah terkenal seperti Pavilion, Lot 10, Starhill, Suria KLCC dan hub hiburan Changkat Bukit Bintang.

Pusat Konvensyen Kuala Lumpur (KLCC) dan Menara Petronas berjarak hanya 10 minit berjalan kaki melalui Skybridge, manakala Lapangan Terbang Antarabangsa Kuala Lumpur hanyalah berjarak 1 jam perjalanan.

Hotel Istana Kuala Lumpur ini masih mengekalkan songket warisan Melayu yang kian ditelan zaman. Setiap kakitangan hotel memakai uniform yang bermotifkan seni songket dan batik untuk menyambut tetamu yang datang menginap di Hotel Istana.

Hotel Istana Kuala Lumpur juga menjadi lokasi siding media perkahwinan aktres terkenal, Lana Nordin Bersama pasangannya, David Mckienzie.

Dipetik dari Berita Harian, Lana Nordin memberitahu dalam sidang media bahawa majlis kahwinnya pada asalnya dirancang untuk diadakan di Hotel Istana, dan kemudian berubah ke Hotel Palace of Golden Horses

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Susah Pun! 6 Aktres Cantik Korea Ini Dedah Rahsia Kekalkan Tubuh Langsing

Sebagai aktres pastinya perlu menjaga kesihatan dan bentuk badan agar sentiasa nampak ramping, sihat dan cergas sentiasa.

Meski ianya bukan jalan mudah untuk mengekalkan bentuk tubuh badan idaman dan dalam masa yang sama menjaga kesihatan diri untuk jangka masa panjang tetapi dengan mengamalkan rutin kesihatan yang satu ini pasti boleh!

Ikuti beberapa tips rahsia enam aktres jelita Korea ini bagi mendapatkan bentuk tubuh idaman di samping menjaga kesihatan diri.

Aktres jelita ini gemar melakukan aktiviti menyelam, bermain golf dan wakeboarding bagi mengekalkan tubuh yang sihat dan cergas.

Manakala bagi aktres Song Hye Kyo pula wanita ini pernah menjadi atlet peluncur ais dan mengekalkan diet pemakanan seperti zaman bersukan dahulu.

Iaitu mengambil makanan tinggi mineral dan antioksidan pada waktu pagi dan makanan rendah lemak dan kolesterol untuk makan tengah hari dan malam.

Aktres popular ini juga mengamalkan gaya pemakanan yang sihat dan juga sering melakukan aktiviti seperti menari bagi mengekalkan berat serta bentuk badan yang ideal.

Memiliki bentuk badan seperti model antarabangsa, aktres Jun Ju Hyun menjaga bentuk badan dan kesihatan diri dengan melakukan aktiviti sukan dan juga mengamalkan senaman yoga.

Isteri kepada penyanyi lagenda Rain ini sangat gemar bersenam dan sering berlari di atas treadmill, dan ada kalanya mendaki bagi menjaga kesihatan diri dan mengekalkan bentuk tubuhnya.

Aktres drama Crash Landing On You ini pula lebih gemar melakukan pilates dan juga senaman Total Body Resistance Exercise (TRX) bagi mengekalkan bentuk badannya disamping menjaga kesihatan mental dan fizikal.

Patutlah aktres Korea ramai yang cantik, ramping dan sihat, sebab mereka rajin bersenam dan mengamalkan diet pemakanan yang seimbang.


Perbezaan Agama, 4 Artis Indonesia Ini Berkahwin Dalam 2 Upacara Keagamaan

Sudah menjadi normal di Indonesia untuk bercinta dengan pasangan tidak seagama. Bagi pasangan tidak mahu menukar pegangan seperti selebriti Indonesia ini, mereka telah melakukan dua upacara keagamaan ketika berkahwin. Tertanya-tanya siapa selebriti tersebut, teruskan scroll okay!

Pada tahun 2016, perkahwinan aktor Yama Carlos dan isterinya, Artifa Dwi Putri dilakukan secara tertutup bagi mengelak kontroversi. Ini kerana Yama merupakan penganut agama Kristian dan isterinya pula beragama Islam.

Menurut Artifa, perkahwinan mereka menjalankan dua upacara iaitu akad nikah dan berkat. Dari hasil perkahwinan pasangan ini, mereka dikurniakan seorang anak lelaki.

Pasangan ini pula lebih terbuka mengenai perkahwinan mereka yang berbeza agama. Revaldo atau nama sebenarnya Fifaldi Surya Permana merupakan seorang penganut agama Islam. Manakala Indah Puspita Sari merupakan penganut Katolik.

Majlis perkahwinan mereka dilangsungkan sebanyak dua kali iaitu menerusi perkahwinan secara Islam dan Kristian. Majlis ini diadakan secara tertutup dan dihadiri oleh keluarga terdekat sahaja.

Berkahwin dalam upacara Hindu di Bali, Ajun Perwira merupakan penganut agama Hindu manakala isterinya, Jennifer Jill Supit merupakan penganut Katolik.

Sehari selepas perkahwinan upacara Hindu, pasangan ini melakukan upacara berkat. Walaupun berbeza agama, Ajun dan Jennifer tidak mengalami sebarang masalah berkaitan dengan kepercayaan masing-masing.

Jonas Rivanno (penganut Kristian) dikatakan telah memeluk agama Islam ketika berkahwin dengan Asmirandah (penganut agama Islam). Perkahwinan pasangan ini telah terbatal selepas Jonas memeluk agama Kristian kembali.

Kemudian pasangan ini mengambil keputusan untuk berkahwin di luar negara iaitu Israel dan Asmirandah telah menukar agamanya kepada Kristian. Hasil perkahwinan ini, mereka dikurniakan seorang anak perempuan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tarikh Temujanji Penerima Dos Kedua AstraZeneca Dah Keluar Di MySejahtera

Tular di media sosial di bawah hashtag #cucukMYAZ ramai penerima untuk suntikan dos kedua vaksin AstraZeneca telah menerima tarikh temujanji mereka di aplikasi MySejahtera masing-maisng.

Berikutan itu orang ramai yang sudah menerima suntikan bagi dos pertama vaksin digalakkan untuk menyemak akaun MySejahtera masing-masing, kerana anda mungkin terpilih bagi slot temujanji suntikan kedua vaksin akan datang nanti.

Ramai yang telah menyemak akaun MySejahtera dan berjaya mendapat tarikh temujanji, berkongsi berita gembira tersebut dengan memuatnaik foto maklumat tarikh temujanji masing-masing di sosial media.

Jadi apa tunggu lagi bagi yang sudah menerima suntikan vaksin pertama, segeralah semak akaun MySejahtera anda sekarang!


Angelina Jolie Kantoi ‘Dating’ Dengan The Weeknd, Betul Ke Dah Jumpa Pengganti Brad Pitt?

Aktres Hollywood, Angelina Jolie didakwa telah menemui pengganti bekas suaminya, Brad Pitt setelah menikmati makan malam bersama The Weeknd, Abel Tesfaye.

The Weeknd dan Angelina Jolie telah meluangkan masa bersama di sebuah restoran Itali iaitu Giorgio Baldi di Los Angeles. Pasangan ini juga memilih untuk beredar dari restoran tersebut secara berasingan bagi mengelakkan kecurigaan.

Semasa makan malam tersebut, aktres ini telah mengenakan gaun hitam bersama trench coat. Manakala Abel pula mengenakan penampilan denim dan kasut hitam.

Dipetik daripada The Page Six, pertemuan aktres dan penyanyi tersebut hanyalah berdasarkan perniagaan sahaja. Ini kerana Abel Tesfaye sedang berusaha untuk memajukan kariernya di Hollywood.

“Mereka jelas tidak berusaha menyembunyikannya (makan malam). Dia (Abel) pasti fokus untuk menceburkan diri dalam perniagaan filem. Dia mempunyai siri HBO baru yang dibintanginya”, ujar sumber dekat The Weeknd.

Dedah sumber terdekat The Weeknd, pasangan ini tidak menyembunyikan makan malam mereka kerana ianya berdasarkan sebab tertentu dan bukannya berhubungan sebagai pasangan.

Kamu pula bagaimana, adakah benar aktres dan penyanyi ini berjumpa atas alasan perniagaan atau mahu mengenal hati budi masing-masing?


Digelar ‘Dalang Setan’, Rakyat Indonesia Berduka Di Atas Pemergian Ki Manteb Soedharsono

Tokoh dan seniman wayang kulit tersohor Indonesia, Ki Manteb Soedharsono dikhabarkan meninggal dunia pagi tadi hari ini.

Pemain wayang kulit veteran ini juga digelar sebagai Dalang Setan, setiap cerita wayang kulit yang dimainkannya cukup menarik perhatian dan menghiburkan orang ramai.

Dipetik dari Brilio.net, pemain wayang kulit berasal dari Jawa Tengah ini menghembuskan nafas terakhir pada pukul 9.30 pagi tadi.

Ki Manteb Soedharsono telah lama berkecimpung dalam dunia seni wayang kulit dan menjadi idola ramai rakyat Indonesia, apatah lagi Allahyarham memiliki gaya dan sentuhan tersendiri dalam memainkan wayang kulitnya.

Berita mengenai kematian tokoh hebat ini dikongsikan oleh beberapa pengguna Twitter, dan rata-rata ramai yang terkejut dengan berita sedih tersebut.

Dipetik dari suarasurakarta, kematian Allahyarham dikaitkan dengan Covid-19. Hal ini tular kerana pemain wayang kulit ini mula jatuh sakit setelah balik dari Jakarta bersama keluarganya, dan mula mendapatikan rawatan di rumahnya.

Selama Allahyarham sakit, seniman ini sempat melakukan ujian antigen dan mendapati Allahyarham positif Covid-19 dan ahli keluarga merancang untuk membawa Allahyarham ke hospital tapi mendapati Allahyarham sudah tidak bernafas pagi tadi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Rasanya Rakyat Boleh Tadbir Negara Sendiri Kot”- Nad Zainal

Menerusi posting yang dimuat naik oleh Michael Ang, pelakon Nad Zainal telah memberi respon mengenai isu bendera putih yang tular baru-baru ini.

Di posting tersebut, Nad berkata setiap rakyat mempunyai keupayaan mereka sendiri untuk mentadbir negara ini. Hal ini kerana kes harian COVID-19 semakin meningkat dan ramai rakyat mengalami kesulitan untuk menjalani kehidupan seharian.

“Rasanya rakyat boleh tadbir negara sendiri kot. Kesepakatan/ daya fikir rakyat lebih kuat dan hebar daripada… Hmm malas sambung…”-komen pelakon itu.

Tambahnya lagi, kebanyakan pihak tidak boleh bertindak secara rasional terutamanya dalam keadaan negara sekarang berbanding dengan rakyat.

Disamping rakyat menghadapi kesempitan, Nad berkata mereka boleh memikirkan isu yang penting seperti membantu dan menyelamatkan individu yang memerlukan ketika tempoh Perintah Kawalan Pergerakan (PKP) berlangsung. Tambahnya, bantuan dan kerjasama daripada rakyat membolehkan mereka membantu orang lain.

“Sedangkan rakyat tengah nyawa-nyawa ikan ni boleh berfikir lagi rancak. Yang duduk rumah besar selesa, vaksin pun dah dapat 2 dos, tak secergas rakyat”, kongsi Nad.

Sekadar info tambahan, kempen bendera putih yang menjadi tular baru-baru ini merupakan inisiatif rakyat untuk mengenal pasti dan membantu mereka yang memerlukan dari segi kewangan dan makanan.


Kena Kecam! Erra Fazira Dan Dua Selebriti Popular Ini Bersimpati Dengan Alha Alfa

Tular di media sosial usahawan kosmetik terkenal Alha Alfa, yang menerima kecaman segelintir netizen tiap kali berkongsi foto sumbangan di akaun Instagramnya.

Berikutan itu, usahawan kosmetik ini membuat keputusan untuk memadam foto sumbangan yang dikongsikan di Instagramnya.

Dalam masa itu, Alha juga memuatnaik hantaran di Instagram yang menyatakan rasa sedih kerana niat yang baik disalah ertikan oleh sesetangah masyarakat.

A post shared by www.alhaalfa.com (@alhaalfa)

Membaca hantaran tersebut di Instagram, Erra Fazira memberi kata-kata semangat kepada Alha dan berharap agar usahawan tersebut tabah menghadapi ujian.

“Tabahkan hatimu….! Kita jaga niat kita. Memang risau dengan keadaan dan mentaliti sesetengah orang sekarang. Kita sedekahkan al-Fatihah moga mereka diluruskan hati untuk melihat dari sudut yang positif.

Kekal kuat ya. Benda baik teruskan. Jangan hirau suara negatif. Moga Allah merahmati DA dan insan lain yang sudi membantu.” Tulis Erra Fazira

Manakala pelakon Fasha Sandha memberi ucapan semangat agar usahawan kosmetik terkenal ini meneruskan membuat perkara yang betul dan hanya Allah S.W.T yang mengetahui niat sebenar diri.

“Buat saja apa kita rasa betul, tak perlukan pendapat orang. Niat kita Allah Taala yang tahu, manusia tak boleh menilai.” Tulis Fasha Sandha

Penyanyai dan pelakon Ayda Jebat juga berkongsi pesanan yang serupa dan menyatakan Alha Alfa berhak untuk memuatnaik apa saja di akaunnya apatah lagi berkongsi sesuatu yang baik.

“Sampai kena padam? Peliknya lah orang yang berfikiran negatif ini. Lagi pun ini platform abang, ikut abang lah nak post apa pun dan memang benda yang baik.

kalau dekat luar negara video orang bantu orang susah, orang-orang dia orang puji dan sokong. Tapi lain jadi dekat sini, tak apa abang yang penting niat abang. InsyaAllah Allah tahu.” Tulis Ayda Jebat

Makin ramai yang suka mengecam orang lain terutama jika berkongsi mengenai memberi sumbangan dan melakukan perkara baik, masyarakat sekarang semakin tenat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selepas 4 Tahun Bercerai, Kini Amber Heard Dikurniakan Cahaya Mata Perempuan. Tapi Siapa Bapanya?

Sejak berpisah dengan Johnny Depp, Amber Heard mempunyai kekasih baru. Namun, kali ini kekasihnua adalah Bianca Butti, yang mempunyai jantina yang sama dengannya, yang merupakan seorang wanita.

Baru-baru ini, secara mengejutkan, Amber Heard mengumumkan bahawa dia telah dikurniakan seorang anak perempuan. Berita itu terus membuat orang ramai teruja dan bertanya siapa bapanya.

Setelah diselidik, Amber Heard ternyata menggunakan khidmat ibu tumpang untuk mempunyai anak. Selepas kelahiran, bayi itu diberi nama Oonagh Paige Heard.

“Saya sangat teruja untuk berkongsi berita ini dengan anda. Empat tahun yang lalu, saya memutuskan mahu mempunyai anak. Saya mahu melakukannya dengan cara saya. Sekarang saya menghargai betapa radikalnya bagi kita sebagai wanita untuk memikirkan salah satu bahagian paling penting dari nasib kita dengan cara yang berbeza. ini, “kata Amber Heard dalam catatan di Instagram.

A post shared by Amber Heard (@amberheard)

Dalam mesej yang disampaikan, Amber Heard ingin menyampaikan bahawa wanita tidak boleh malu sekiranya mereka terpaksa menggunakan ibu tumpang.

“Saya harap kita sampai pada titik di mana itu dinormalisasi untuk tidak menginginkan cincin untuk memiliki tempat tidur bayi. Anak perempuan saya dilahirkan pada 8 April 2021. Namanya Oonagh Paige Heard. Dia adalah permulaan sepanjang hidup saya,” kata Amber Heard.

Amber Heard kini dilaporkan sangat gembira  hanya mahu menghabiskan masa di rumah bersama bayi.


Gara-Gara Ibu Mertua , Nama Mira Filzah Turut Dikecam!

Sejak Sabtu, di media sosial hangat memperkatakan mengenai tindakan ahli parlimen Kuala Kangsar, Datuk Mastura Yazid yang mendedahkan bahawa isu mengenai terdapat keluarga terputus bekalan makanan di kawasannya adalah tidak benar.

Berhubung dengan temuramah di Suria FM yang tular baru-baru ini, Pejabat Parlimen Kuala Kangsar menyertakan temubual bersama keluarga Kak Wati.

Semoga penjelasan Kak Wati menjawab segala persoalan. Pejabat Parlimen Kuale sentiasa sedia membantu. pic.twitter.com/2MGwiXk8th

— Datin Mastura Yazid (@MasturaYazid_) July 4, 2021

Sebelum ini, tular di media sosial mengenai satu rakaman panggilan telefon seorang lelaki yang menghubungi Suria FM apabila menceritakan sebuah keluarga yang berada dalam keadaan menyedihkan. Susulan itu, pihak Mastura telah berkunjung ke rumah keluarga tersebut bagi melihat keadaan serta mendapatkan penjelasan lanjut namun keluarga berkenaan menafikan bahawa mereka berada dalam situasi sesukar itu dan menerima bantuan.

Alhamdulilah, Pejabat Parlimen Kuala Kangsar telah bertemu dengan keluarga tersebut dan mereka tidak pernah terputus bekalan makanan.

Dalam usaha kita semua membantu mereka dalam kesulitan, malangnya ada pihak yang membuat cerita & menyebarkan berita palsu tentang bantuan …

— Datin Mastura Yazid (@MasturaYazid_) July 3, 2021

Biarpun isu tersebut sudah selesai, namun sebaliknya pula yang berlaku apabila Mastura teruk dikecam oleh warganet berikutan dia dikatakan tidak pernah ‘turun padang’ melihat situasi penduduk di parlimen nya dan hanya ‘turun’ bagi untuk menyelesaikan kes ini yang dilihat mencemarkan nama baiknya.

Lebih mengejutkan, nama menantunya yang juga pelakon dan pengacara popular Mira Filzah turut dikecam berikutan isu tersebut. Bagaimanapun, segelintir daripada mereka bertindak mempertahankan Mira atau nama sebenarnya Nur Amirah Filzah Binti Badioezaman,28 kerana beranggapan dia tidak bersalah dan terpalit hanya kerana berkahwin dengan anak Mastura, Wan Emir Astar,31.

Dalam kenyataan yang dikeluarkan oleh Pejabat Parlimen Kuala Kangsa, mereka memandang serius berkenaan isu seumpama itu dan tidak teragak-agak untuk mengambil tindakan undang-undang. Malah, pihaknya turut meminta orang ramai memastikan terlebih dahulu sebarang berita atau khabar angin sebelum dikongsikan kepada umum.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Daiyan Trisha Sedih Dikecam Selepas Minta Netizen Yang Belum Divaksin Kongsi Data

Nama penyanyi, pelakon dan pengacara Daiyan Trisha trending di laman Twitter pada Ahad selepas memaklumkan dia kini menjadi salah seorang sukarelawan di Pusat Pemberian Vaksin (PPV) Universiti Kebangsaan Malaysia (UKM), Bangi.

Kemunculan Daiyan di pusat vaksin tersebut ternyata berjaya menarik perhatian ramai apatah lagi ada yang tidak sabar untuk menunggu giliran suntikan vaksin mereka hanya kerana ingin bertemu selebriti jelita ini. Dalam pada itu, Daiyan turut meminta orang ramai yang masih belum mendapat tarikh temujanji vaksin mereka untuk untuk membalas ciapannya dengan tangkap layar aplikasi MySejahtera mereka.

“Hi guys. I’m trying to collect data and figures, so sesiapa yang masih tak dapat date vaccination dari awal daftar, yang mysejahtera dia masih tak ada perubahan, please rt this tweet.

“Kalau boleh screenshot mysejahtera dan reply dekat tweet ni. Thank you” tulisnya di laman Twitter

Bagaimanapun, ciapan tersebut telah dikecam oleh sesetengah pihak berikutan mereka mendakwa tindakan Daiyan meminta orang ramai berbuat demikian hanya akan membuatkan data peribadi orang ramai berisiko untuk terdedah.

Susulan itu, pengacara Muzik-Muzik ini telah memadam ciapan tersebut dan memuatnaik permohonan maafnya di laman tersebut.

Jelas empunya nama sebenar Daiyan Trisha Mohd Nasaruddin ini, niatnya hanya ingin membantu namun telah disalah sangka sesetengah pihak. Dalam pada itu, Daiyan turut meminta mereka yang telah berkongsi tangkap layar aplikasi MySejahtera untuk memadamnya dengan kadar segera.

“i’m sorry. honestly was just trying to help. will keep quiet for now. please delete your ss and info ya. i apologize for the confusion. stay strong everyone” tulisnya lagi

Meninjau ke ruangan komen, rata-rata warganet meminta Daiyan untuk tidak bersedih selain beranggapan niatnya hanya sekadar ingin membantu itu adalah sesuatu yang murni.


Ini Reaksi Selebriti Bila Jumpa Idola Kesayangan, Ada Sampai Menangis!

Reaksi biasa apabila peminat berjumpa dengan idola kesayangan pastinya akan jadi tersipu malu, terkejut besar dan ada yang menangis bukan?

Kalau nak tahu reaksi sebegitu adalah reaksi normal malah para selebriti sendiri juga tidak terkecuali apabila berhadapan dengan artis yang mereka suka!

Penyanyi muda ini rupanya meminati Justin Bieber, tatkala berjumpa penyanyi ikonik ini Billie kelihatan seperti peminat remaja lain yang tersipu malu dan teruja melihat idola mereka di depan mata. Apatah lagi Billie berpeluang memeluk idola dengan erat, pastinya ia satu kenangan indah buat Billie.

Siapa sangka aktres jelita ini sebenarnya merupakan peminat band Spice Girl, dan tatkala aktres ini mendapat panggilan video dari Mel B yang merupakan salah seorang anggota kumpulan tersebut Emma kelihatan mengalirkan air mata.

Aktres berbakat ini rupanya sangat meminati aktor veteran Matt LeBlanc, sampaikan apabila mereka berdua bertemu dalam satu program talkshow, Emilia dengan beraninya meminta Matt untuk menggodanya mengikut watak seperti dalam drama bersiri Friends.

Rupanya wanita jelita ini meminati Ryan Gosling yang merupakan pelakon kacak dari Kanada, sampaikan Sophie mengabadikan foto dirinya yang berlatarbelakangkan aktor tersebut di sebuah majlis.

Tak sangka aktres dan pengarahfilem jelita ini rupanya sangat meminati aktor Jake Johnson, sampaikan suami Bryce memberi pesanan agar tidak terlalu rapat dengan aktor tersebut.

Juara musim kedua The X Factor British ini rupanya meminati aktres jelita Mila Kunis, tatkala berhadapan dengan aktres tersebut OIly kelihatan tersipu malu.

Tak sangka rupanya selebriti pun sebenarnya memiliki reaksi yang sama dengan peminat biasa, apabila berjumpa dengan idola kesayangan mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Taecyeon 2PM Kongsi Kisah Menakutkan Diceroboh Masuk Oleh ‘Sasaeng Fan’

Ahli kumpulan 2PM, Taecyeon telah berkongsi kisah menakutkan yang mereka alami dengan sasaeng (peminat fanatik) ketika berada di luar negara.

Melalui episod terbaru rancangan televisyen, Ask Us Anything, Nickhun menyebut bahawa Taecyeon pernah mengalami kejadian menakutkan dia mana biliknya telah diceroboh masuk pada waktu malam.

“Ketika kami pergi ke Singapura untuk konsert, Kami tinggal di sebuah hotel, Chansung dan saya berkongsi sebuah bilik. Perkaranya adalah Chansung dan saya tidak memakai pakaian ketika tidur.”-Taecyeon

Taecyeon kemudian menceritakan bahawa beliau terdengar bunyi pintu biliknya dibuka dan mulanya menyangka mereka tidak sengaja memasuki bilik yang salah.

“Kami sedang tidur di bilik. Tiba-tiba saya terdengar bunyi kad hotel berbunyi  dan pintu terbuka. Kemudian saya terdengar suara kira-kira lima atau enam wanita memasuki bilik dengan senyap. Ia turut membuatkan saya terfikir,’Adakah mereka secara tidak sengaja memasuki bilik yang salah? Apakah ini? Apakah yang sedang berlaku?’ Hati saya sangat berdebar”-Taecyeon

Taecyeon menambah bahawa oleh kerana dia menyedari  mereka berada di Singapura dan bukan di Korea, orang yang memasuki bilik mereka tentunya orang asing.

“Oleh kerana ini adalah Singapura dan bukan Korea, mereka adalah orang asing. Saya sangat terkejut sehingga saya mula menyumpah seperti orang gila dalam bahasa Inggeris. Kemudian mereka juga tiba-tiba turut menyumpah pada saya.”-Taecyeon

Taecyeon turut ditanya mengapa penceroboh itu menyumpahnya, dan kemudian Taecyeon menjawab,

“Saya tidak tahu. Ianya kelihatan seperti peminat menggunakan kunci kad untuk masuk ke bilik kami.””-Taecyeon

Taecyeon menambah, mereka memberitahu pihak hotel mengenai apa yang yang berlaku, dan menerima champagne sebagai tanda memohon maaf.

“Kami memberitahu pihak hotel mengenai hal itu, dan sebagai permohonan maaf, mereka memberi kami champagne.”-Taecyeon


“Its A Boy!” – Yatt Hamzah Selamat Lahirkan Anak Keenam

Pelakon Yatt Hamzah memanjatkan rasa syukur apabila dia selamat melahirkan anak keenamnya pada malam Sabtu. Menerusi hantaran yang dikongsi Yatt atau nama sebenarnya Haryati Hamzah, 41 di laman Instagram, dia melahirkan anaknya itu secara normal biarpun pada awalnya telah dijadualkan untuk menjalani proses bersalin secara pembedahan.

Lebih menggembirakan, anak keenam nya ini juga merupakan zuriat lelaki pertamanya dan turut memberi bayangan bahawa ini merupakan anaknya yang terakhir.

“Jam 11 malam semalam hampir-hampir masuk ke bilik bedah untuk caesarean, dengan kuasa Allah, pada saat-saat akhir, dapat juga melahirkan secara normal genap jam 11.16 malam, 3 July 2021 (Sabtu), setelah hampir 3 hari di wad.

“Pengalaman yang luar biasa, hebatnya kuasa doa. Allahuakbar!Alhamdulillah Bonda ini telah selamat melahirkan anak ke 6 (1 di Syurga), inilah anak lelaki pertama Bonda.. satu-satunya anak lelaki,” tulis Yatt.

Dalam pada itu, Yatt berterima kasih atas doa yang dititipkan oleh orang ramai sebelum ini dan turut meminta mereka untuk terus mendoakan bayinya itu untuk terus sihat dan menjadi anak yang soleh. Meninjau ke ruangan komen, pelbagai ucapan tahniah dan doa telah dititipkan oleh rakan-rakan selebriti dan pengikut Yatt di laman Instagram.

“Terima kasih semua keluarga, sahabat-sahabat dan followers Bonda yang baik hati telah mendoakan keselamatan baby dan Bonda. Allah sahaja yang tahu betapa bersyukur dan leganya hati ini. Paling utama doa suami.

“Genap 1 hari usia Baby Boy Bonda ni Alhamdulillah.. Syukur Alhamdulillah.. Doakan juga Baby terus sihat dan jadi anak yang soleh, pejuang agama,” tulisnya lagi

A post shared by BONDA of 6, 5 here 1 in HEAVEN (@yatthamzah_suci)

Untuk rekod, Yatt telah mendirikan rumahtangga bersama Zulfadhli Khiruddin sekitar Februari 2016 dan hasil perkahwinan mereka dikurniakan tiga cahaya mata perempuan iaitu Suci Humaira Iqima, 5, Suci Hayfa Medina, 3, dan Suci Hawa Zulaikha yang kini berusia setahun.

Menerusi perkahwinan Yatt terdahulu bersama Abdul Mutalib Shukor, pelakon ini turut mempunyai seorang anak perempuan, Suci Hanania Malika, 9.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aishwarya Rai Kongsi Alasan Kenapa Ambil Masa 4 Bulan Untuk Namakan Anak

Aktres Bollywood terkenal, Aishwarya Rai membuat pendedahan mengapa dia dan suami, Abhishek Bachchan mengambil masa selama empat bulan untuk menamakan anak mereka Aaradhya.

Aishwarya Rai dan Abhishek Bachchan menjadi ibu dan bapa setelah anak perempuan mereka dilahirkan pada November 2011. Walaubagaimanapun, mereka menjauhkan anak perempuan mereka dari menjadi tumpuan media pada beberapa bulan pertama.

Menurut Hindustan Times, Aishwarya Rai memberitahu bahawa Aaradhya bermaksud seseorang yang layak dipuja.

“Aaradhya bermaksud ‘one who is worthy of worship’. Itu adalah nama yang selalu saya dan Abshishek pertimbangkan, tetapi kami membukanya pada  keluarga besar kami.”- Aishwarya Rai

Aishwarya Rai turut memberitahu bahawa masa berlalu begitu pantas apabila mempunyai bayi, dan tidak menyedari ianya sudah empat bulan berlalu.

“Anda tahu, ketika anda mempunyai bayi, masa berlalu. Saya tidak sedar bahawa ia sudah empat bulan. Saya tidak pernah menyedari hal ini dengan tajam seperti yang saya lakukan apabila saya mempunyai Aaradhya. Masa itu berharga. Anda tidak akan pernah rasa cukup.”-Aishwarya Rai

A post shared by AishwaryaRaiBachchan (@aishwaryaraibachchan_arb)


“Aku Pun Ada Silap” – Zarina Anjoulie Sudah Berdamai Dengan Kak Mel

Selebriti sensasi Zarina Anjoulie memaklumkan bahawa dia dan bekas pembantu peribadi jutawan kosmetik Dato Sri Aliff Syukri, Melati Abd Ghani atau lebih dikenali sebagai Kak Mell telah pun berdamai.

Perkara itu dimaklumkan oleh Zarina atau lebih dikenali sebagai Anju menerusi hantaran di laman Instagram nya sebentar tadi.

“Takde faedah nak gaduh.aku dengan dia pun dua-dua ada anak..malu diorang tengok mak-mak gaduh macam ini. Pada followers Anju, Anju minta maaf ya semakkan korang tentang isu ini” tulis Anju

Bagaimanapun, menerusi carian Murai.my terkini mendapati hantaran tersebut telah pun dipadam. Susulan itu, di laman Insta Live nya, Anju tampil menjelaskan lebih lanjut. Menurut Anju, dia telah menghubungi Melati bagi mendapatkan penjelasan lanjut mengenai  punca perbalahan mereka seterusnya memohon maaf atas apa yang berlaku sebelum ini.

Akui Anju, sebelum ini dia pernah mengutuk dan mengecam tindakan Melati namun selepas menyedari status mereka sebagai seorang ibu, Anju mengambil keputusan untuk melupakan persengketaan tersebut. Namun begitu, Anju berkata dia akan memberi tempoh selama seminggu kepada Melati untuk tidak mengungkit kembali sebarang persengketaan mereka.

Sekiranya dia gagal berbuat demikian, Anju berkata dia tidak akan teragak-agak untuk meneruskan tindakan undang-undang tanpa perlu mendedahkannnya kepada umum.

Menjengah ke laman Instagram Melati, usahawan ini berkongsi beberapa hantaran yang terkejut dengan pendedahan yang dibuat oleh Anju. Jelas Melati, dia tidak menyangka pelakon itu akan membuat video secara langsung di laman Instagram kerana difahamkan berdasarkan perjanjian mereka tiada sebarang muatnaik akan dimuatnaik selepas itu.

Dalam kemaskini terbaharu, Anju sekali lagi memohon maaf sekiranya Melati telah menyalah sangka mengenai video secara langsung yang dimuatnaiknya. Enggan terus bertelagah, Anju turut mendoakan agar perniagaan Melati berjaya.

Terdahulu, Murai.my melaporkan Melati telah berkongsi status yang dimuatnaik oleh seorang pengikut Zarina yang memerlinya berikutan wajah Anju menjadi muka hadapan sebuah akhbar tempatan. Bagaimanapun, Melati membidas kembali kenyataan tersebut kerana beranggapan individu seperti nya tidak layak untuk berada di wajah hadapan akhbar berkenaan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ada Yang Mata Terbuka? Ini Tabiat Pelik 5 K-Pop Idol Ketika Tidur

Setiap orang di dunia ini mempunyai tabiat tidur yang unik, yang mana kebiasaannya tidak disedari oleh orang itu sendiri. Tabiat tidur yang unik ini turut diketahui oleh rakan kumpulan mereka sendiri. Anda ingin tahu siapakah K-Pop idol yang mempunyai tabiat tidur yang unik? Scroll sampai habis okay!

Chanyeol EXO kerap kali tertidur dengan matanya yang terbuka. Tabiat ini turut diakui oleh dirinya sendiri, dan menyatakan apabila dia bangun dari tidur, matanya akan menjadi sangat kering.

Nayeon adalag ahli kumpulan TWICE yang mempunyai tabiat tidur yang unik, dan turut diakui oleh rakan sekumpulannya, Mina. Mina memberitahu bahawa Nayeon akan ketawa dan menyanyi apabila dia sedang tidur.

Bintang drama Start-Up ini turut mempunyai tabiat yang unik apa sedang tidur. Suzy seringkali marah dalam keadaan tidur, dan pengurusnya yang akan menjadi sasaran. Disebabkan hal ini, pengurusnya benar-benar menyangka Suzy marah padanya, padahal itu adalah tabiat uniknya apabila dia sedang tidur.

Cha Eun Woo juga mempunyai tabiat yang unik ketika sedang tidur. Hal ini turut didedahkan oleh rakan kumpulannya JinJin ASTRO, yang menyatakan bahawa Ch Eun Woo akan mengucapkan perkataan bahasa Inggeris seperti Hello dan Thank You sambil tersenyum.

Bintang drama True Beauty turut menyatakan bahawa dia boleh mengucapkan Hello ketika dia sedang tertidur.

Ketika Red Velvet menjadi tetamu dalam sebuah rancangan radio, ahli kumpulan ini memberitahu bahawa Joy adalah ahli kumpulan yang mempunyai tabiat tidur yang unik. Penyanyi lagu Hello itu akan bercakap pada diri sendiri mengenai topik tertentu, dan akan kelihatan seperti orang yang sedar. Tetapi apabila dia bangun dari tidur, Joy tidak mengingati hal itu sama sekali.


Aamir Khan Kongsi Kisah Penceraiannya Dengan Bekas Isteri, Reena Dutta

Aktor Bollywood, Aamir Khan berkongsi mengenai perpisahannya dengan bekas isteri, Reena Dutta dan betapa sukarnya buat mereka berdua. Pasangan ini telah berkahwin pada tahun 1986 dan bercerai pada  tahun 2002.

Menurut Hindustan Times, aktor ini mendedahkan bahawa perpisahannya dengan Reena Dutta, selepas 16 tahun berkahwin sangat sukar buat mereka berdua. Dia mengatakan bahawa dia dan Reena sangat muda ketika mereka mengikat perhubungan mereka.

“Reena dan saya telah berkahwin selama 16 tahun. Kami membesar bersama kerana kami berdua sangat muda ketika kami berkahwin. Perpisahan ini sukar buat kami berdua. Ia adalah hubungan istimewa dan masih dekat di hati saya. Saya bersendirian selama tiga hingga empat tahun dan kemudian saya bertemu Kiran (Rao). Saya bahkan tidak bekerja selama hampir dua tahun kerana cuba untuk mengatasinya. Saya seorang yang sangat beremosi.”Aamir Khan

Aamir Khan turut memberitahu bahawa dia dan Reena menjelaskan keadaan yang berlaku pada anak-anak mereka apabila membuat keputusan untuk berpisah.

“Ketika kami membuat keputusan untuk berpisah, Reena dan saya pertama kali menjelaskan keadaannya kepada anak-anak kami, Walaupun setelah saya dan Reena failkan penceraian, keluarga kami kekal rapat. Terdapat tiga wanita yang menjadi orang penting dalam hidup saya, ibu saya, Reena, dan Kiran. Saya juga membawa foto keluarga dalam telefon saya, terutamanya ibu saya.”-Aamir Khan

Pada Disember 2005, Aamir Khan telah berkahwin dengan pengarah-produser Kiran Rao, sebelum membuat pengumuman penceraian pada Sabtu lalu setelah 15 tahun berkahwin.


Disindir Macam ‘Expert’ Pasal Vaksin, Lana Nodin Lawan Netizen

Muat naik video mengenai vaksin oleh pelakon, Lana Nodin telah menjadi punca perdebatan di antaranya dengan netizen. Menerusi video tersebut, netizen telah meminta Lana untuk tidak menyebarkan maklumat palsu mengenai vaksin dan ini antara respon pelakon tersebut;

Video yang dikongsi tersebut merupakan perbincangan seorang guru dan pelajar Tahun 3 mengenai bahan-bahan yang terdapat dalam vaksin. Ujar Lana, tak salah untuk dia berkongsi video tersebut dengan orang ramai.

“APA DALAM VAKSIN ??? adakah anda lebih pintar dari kelas 3 ? Saksikan ini … ada risiko tetapi malangnya tidak pernah terdengar risiko di Malaysia. Kita seharusnya dapat mengetahui apa itu sebelum kita melakukan sesuatu terhadap BADAN SENDIRI. Sebilangan vaksin MUNGKIN mempunyai faedah besar tetapi MASIH kita harus tahu risikonya melibatkan terutamanya baru-baru ini dihasilkan dan tidak diluluskan oleh FDA”- tulis Lana.

A post shared by Lana Nodin❤David Mckienzie (@lananodinmckienzie)

Kongsi pelakon ini, setiap orang perlu peka dengan bahan dan fungsi yang terdapat dalam vaksin. Walaupun setiap satunya mempunyai keberkesanannya tersendiri, tetapi orang ramai perlu mengetahui apakah risiko yang bakal dihadapi oleh mereka.

Berdasarkan video tersebut, seorang pengguna Instagram memberitahu bahawa tiada sesiapa yang memaksa seseorang individu itu untuk menerima vaksin atau tidak. Tambahnya lagi, dia meminta Lana untuk berhenti menyebarkan maklumat palsu mengenai vaksin.

“Mengapa anda tidak pergi dan berdebat dengan idea bijak anda dengan pakar (kerana anda begitu pakar) daripada menulis posting kebencian. Setakat cakap, semua org boleh. Sila bercakap dengan bukti. Anda tidak mempercayai vaksin, ok. Terpulang kepada awak. Tidak ada yang memaksa anda diberi vaksin.”-tulisnya seorang pengguna Instagram.

Lana yang kemudiannya mendedahkan tujuan dia berkongsi video tersebut adalah ramai orang tertinggal beberapa maklumat penting mengenai vaksin. Pelakon itu juga berkata dia hanya berkongsi fakta dan meminta orang ramai untuk peka mengenainya.

“Kata siapa tiada siapa paksa anda kata ? Anda buta ke apa ? Buka mata mereka tidak mengatakan secara langsung tetapi mereka melakukannya.

“Dan siapa kata aku EXPERT ? Saya cakap benda yang betul fakta. Bukan itu maksud dalam video ini kata apa ada dalam vaksin? Bukan kelas 3 pun tau takkan fakta itu tipu? Saya hanya menunjukkan apa yang mereka tertinggal maklumat penting.Anda perlu membuka mata anda dan bangun.

Adakah saya mengatakan Covid tidak nyata ? Apa yang saya katakan di sini dan apa yang dikatakan oleh video ini di sini? Jangan putar belit! Anda jelas tidak mendapat mesej kemudian jangan menilai apa yang saya katakan”- kata Lana dengan tegas.

Dedah pelakon ini, dia meminta orang ramai untuk memahami mesej yang disampaikan dalam  video tersebut dan tidak cuba untuk memutar belitkan apa yang dia cuba kongsikan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Untung Lahir Bulan Julai, Sama Dengan 9 Selebriti Bollywood Ini

Siapa yang lahir pada bulan Julai memang beruntung betul! Bukan apa bulan kelahiran ini sebenarnya merupakan bulan kelahiran ramai selebriti bollywood.

Ada yang sama tarikh lahir dengan selebriti ini tak, jom semak di bawah!

Ramai juga selebriti bollywood yang lahir dalam bulan tujuh ini kan, antara tarikh lahir artis bollywood di atas ada tak yang sama dengan kamu?


Memang Popular! Selain Randy Pangalila, 6 Artis Indonesia Ini Pernah Berlakon Drama Di Malaysia

Tak dinafikan ramai artis Indonesia mempunyai ramai peminat di Malaysia. Selain berlakon dalam filem, 7 artis Indonesia popular ini pernah muncul dalam drama Malaysia. Nak tahu siapakah mereka, baca perkongsian di bawah.

Dikenali dengan watak yang feminin di sinetron Indonesia, Amanda kelihatan sangat berbeza apabila memegang watak dalam drama di Malaysia. Memegang watak Dian Galih dalam The Bridge 2, wataknya memang menakjubkan! Tak rugi kalau menonton.’

Aktres Whulandary juga pernah berlakon dalam siri drama The Bridge 2. Dia memegang watak sebagai Indah Pangestu yang merupakan rakan sekerja Ario Bayu di ICD Jakarta.

Mencuba nasib di Malaysia, Irwansyah pernah memegang watak utama dalam drama Dia di TV3 yang dihasilkan oleh Orange Tree Production.

Terkenal sejak membintangi sinetron Sharing Love di Indonesia, debut pertama drama Hardy di Malaysia adalah Kitab Cinta yang ditayangkan di siaran Al-Hijrah Malaysia.

Anak kepada pelakon veteran Ferry Salim, Brandon pernah berlakon dalam drama Malaysia iaitu Hanging The Series. Dalam drama ini, Brandon memainkan watak sebagai KJ iaitu rakan Randy Pangalila dalam geng Masketeers.

Pernah membintangi drama Hanging The Series, Mentari memegang watak sebagai Fara iaitu seorang pelajar yang berpindah sekolah dan menjadi kesukaan Gibbs.

Menjadi watak utama drama sebanyak dua kali, Randy Pangalila pernah membintangi drama Let Dreams Come To The Stars  yang menjadi pasangan Elfira Loy. Manakala drama Hanging The Series pula, Randy memegang watak sebagai Gibbs.

Antara keenam-enam artis di atas, yang mana satukah drama mereka yang pernah kamu tonton?


Rupanya Ini Alasan Ifan Seventeen & Isteri Jalani Program IVF, Padahal Baru Sebulan Berkahwin

Ifan Seventeen sudah berkahwin secara rasmi dengan Citra Monica. Namun agak mengejutkan apabila setelah rasmi menjadi suami isteri, mereka terus menjalani program IVF.

Jadi, program IVF Ifan telah mengundang pertanyaan dari netizen. Ramai yang ingin tahu mengenai keadaan kesihatan Ifan dan Citra, mengapa mereka memilih untuk mempunyai anak melalui program ini.

“MENGAPA BAYI TABUNG?! Banyak orang bertanya mengapa kita harus menjalani proses IVF, apakah sakit? Atau adakah saya tidak sihat ?,” tulis Ifan di Instagram.

“Slaid ke-2, Alhamdulillah, dapat menjawab soalan itu. Sekiranya kami berdua sihat, Alhamdulillah, hanya IVF yang merupakan salah satu cadangan terbaik yang diberikan setelah berkonsultasi dengan doktor yang canggih,” sambung Ifan.

A post shared by Riefian Fajarsyah (@ifanseventeen)

Selain itu, Ifan juga mendedahkan alasan memilih program IVF. Ifan mengakui bahawa dia ingin mempunyai anak lelaki dari perkahwinannya dengan Citra.

“Ada beberapa faktor yang perlu dipertimbangkan, selain usia, kami juga ingin ini berjalan lebih cepat, insya Allah, ini adalah satu lagi bentuk usaha kami untuk meminta anak lelaki kepada Tuhan,” kata Ifan.

Ifan dan Citra juga membincangkan proses pengambilan embrio yang dilakukan pada hari ke-3 konsultasi program IVF. Ifan mengakui bahawa dia kagum ketika pertama kali melihat proses itu berlaku.

“Dan hari ini pada hari ke-3, ada 3 calon embrio yang insya Allah akan menjadi bayi kita. Ia sangat lucu apabila anda melihat mereka bergerak satu sama lain dalam proses”- tulis Ifan .

“Doakan semoga berjalan lancar, kawan-kawan, doakan agar embrio sihat, ibu sihat, lancar hingga hari kelahiran,” simpulkan Ifan.

Ini merupakan perkahwinan kedua buat Ifan dan Citra. Pada 22 Disember 2018, isteri Ifan iaitu Dylan Sahara meninggal dunia dalam bencana tsunami yang melanda Selat Sunda mengorbankan tiga anggota kumpulan Seventeen.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5 Kontroversi Mengaitkan Rumahtangga Shuk Sahar, Sampai Kena Sihir?

Kontroversi mengenai rumahtangga pelawak terkenal Shuk dan isterinya Rossa atau nama sebenarnya Rossalennah Natassyiah Asshaferah kembali bergelora semula.

Semua ini tular apabila Rossa berkongsi di Instagramnya, mengenai serba sedikit perihal tentang kemelut yang melanda rumahtangganya bersama pelawak terkenal ini.

Menerusi hantaran Rossa di Instagram Story, wanita berhati cekal ini meluahkan dirinya sedia untuk dimadukan, asalkan wanita terbabit menerima diri dan anak-anaknya dan bukan menghancurkan keluarganya.

Meski Rossa sudah memberi keizinan untuk suaminya itu berkahwin lain, Rossa tetap juga menerima ugutan dari pihak ketiga dan perbuatan sedemikian menunjukan seolah-olah Rossa pula perampas suami orang walhal sebaliknya yang berlaku.

Berdasarkan hantaran tersebut, terang-terang Rossa memberi kebenaran untuk Shuk berkahwin dengan wanita tersebut jika wanita berkenaan menerima Rossa dan anak-anaknya.

Meskipun Rossa memberi keizinan, hati wanita mana yang tidak terluka dan disakiti dengan perkara seperti ini, apatah lagi pihak ketiga tidak segan-silu mengganggu rumahtangga orang lain.

A post shared by 𝙍𝙤𝙨𝙨𝙖 𝙎𝙚𝙧𝙖 (@rossa.sera)

Kemelut yang melanda rumahtangga Shuk dan Rossa ini juga mungkin berpunca dari sihir, berdasarkan video yang dimuatnaik di akaun Rossa terdapat bunjutan yang diikat bersama tali hijau itu merupakan sihir santau yang dihantar untuk mengganggu keluarga dan rumahtangga Shuk dan Rossa.

Ibu kepada dua beranak ini tidak mahu menuduh atau menunding jari kepada siapa-siapa, cuma berharap agar perbuatan syirik tersebut dihentikan.

Terdahulu Shuk telah pun memohon maaf kepada Rossa atas kecurangannya itu, tetapi kini kemelut kembali bergelora semula. Apapun semoga masalah rumahtangga dapat diselesaikan dengan baik dan jernih seperti sedia kala.


Perkhidmatan Maybank Tergendala, Pengguna Mengeluh Di Twitter!

Di laman twitter, rata -rata pengguna marah dan mengeluh kerana mengalami masalah dalam menggunakan aplikasi perbankan Maybank. Apa dah berlaku sebenarnya?

Walaubagaimanapun, menerusi akaun Facebook rasmi Maybank, mereka telah memuatnaik sebuah posting menjelaskan permasalahan ini.

Dalam posting tersebut, mereka akui mengalami gangguan perkhidmatan seketika untuk aplikasi Maybank, MAE oleh aplikasi Maybank2u dan akses laman web Maybank2u pada masa ini. Malah mereka sedang berusaha sedaya upaya untuk membetulkan masalah ini dan akan segera kembali normal.

Sementara itu, sebagai persiapan untuk Penjualan Pertengahan Tahun 7.7, Maybank telah terlebih dahulu membuat pengumuman bahawa mereka akan melakukan penyelenggaraan pada 6 Julai 2021 (Selasa). Ia hanya berlangsung selama 29 minit, bermula dari 11.30 malam hingga 11.59 malam.

Bagi mereka yang tertanya-tanya, perkhidmatan Maybank yang terkesan adalah Maybank2u, aplikasi MAE, aplikasi QRPayBiz dan Wealth App. Di samping itu, Pembayaran Dalam Talian FPX, Transaksi Kad Debit serta Mesin Layan Diri (ATM, Mesin Tunai dan Deposit) juga akan diselenggara. Pastikan anda melakukan transaksi yang anda perlukan terlebih dahulu.


“Hal Masyarakat Bukan Mainan” – Bront Palarae

Isu politik kian rancak menjadi bualan netizen di media sosial, dan ada yang menggalakkan artis tempatan untuk turut bertanding dan menyertai parti politik.

Apatah lagi ramai dikalangan rakyat merasakan segelintir selebriti tanah air lebih dekat dengan masyarakat, berbanding ahli politik atau parti politik itu sendiri.

Berdasarkan petikan aktor veteran, isu masyarakat tidak boleh dibuat main apatah lagi mahu selebriti pilihan untuk menyertai dunia politik. Bukan mudah untuk mencari individu yang bijak untuk memimpin rakyat secara adil dan saksama.

“Hal masyarakat bukan ‘mainan’, jangan dimain-mainkan. Kami nak pemimpin, bukan nak memimpin. Tengah mencari dan menilai. Jangan rugikan parti sokongan anda dengan tindakan sebegini. Ramai yang baca ini.” Ciapnya di Twitter

Tidak kira siapapun calon atau parti politik yang ingin dipilih bagi memimpin masa depan negara, pilihlah yang benar-benar mengambil berat hal ehwal rakyat dan nilai sendiri pilihan tersebut.

Masyarakat harus lebih bijak berfikir dan bukannya mengikut trends semata-mata, apatah lagi bukan mudah untuk menjadi pemimpin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rumahtangga Shuk Sahar Kembali Diperkatakan, Abby Abadi Titip Pesanan

Awal minggu ini, kisah rumahtangga pelakon dan pengacara, Shuk Sahar kembali diperkatakan selepas isterinya Rossalennah Natassyiah Asshaferah atau lebih dikenali sebagai Sera mendedahkan terdapat individu yang cuba menganggu keharmonian hubungan mereka sebagai suami isteri.

Lebih mengejutkan,Sera turut menunjukkan bukti beberapa bungkusan kuning berbalut yang diletakkan di kawasan rumah mereka dipercayai bagi tujuan santau oleh pihak yang tidak bertanggungjawab.

“Syirik! Siapa yang sanggup buat macam ni tolong bertaubat! Itu ja nak cakap!
“Untuk si pembuat yang buat macam ni, aku tak tuduh siapa-siapa. Semoga cepat bertaubat, jangan hantar syirik nak hantar santau sampai rumah bagai,” jelas Sera

Meninjau ke hantaran yang dimuatnaik oleh Shuk atau nama sebenarnya Mohammad Shukri bin Mohamed Sahar,35 di laman Insta story nya, dia memberi bayangan bahawa rumahtangga nya berada dalam keadaan baik.

“Saya ada di rumah harap maklum sebelum komen” tulis Shuk

Menguatkan lagi kenyataannya, Shuk turut membalas komen nasihat yang dibuat oleh pelakon Abby Abadi mengenai kisah rumahtangga nya yang kembali diperkatakan. Pesan Abby,dia mengharapkan agar Shuk dapat menilai peribadi isterinya yang jauh lebih baik berbanding wanita lain.

“@shuk_sahar mohon reti bezakan intan dan permata” komen Abby

Pada tahun lalu, Shuk pernah terpalit dengan beberapa kontroversi berlaku curang dengan isterinya termasuklah seorang wanita mendakwa dirinya hamil kerana selebriti itu dan dipaksa gugurkan kandungannya.


Hebat! BTS Dijemput Menjadi Model Untuk Pertunjukan Fesyen Louis Vuitton Di Seoul

Kumpulan K-Pop terkenal dunia, BTS membuat pengumuman bahawa mereka akan menyertai pertunjukan fesyen Louis Vuitton Men’s Fall-Winter 2021 di Seoul pada 7 Julai, jam 7 malam (KST).

Pertunjukan fesyen Louis Vuitton yang akan datang , yang mana akan menjadi runway debut buat BTS, hadir sebelum pelancaran “Permission To Dance”, lagu baru BTS yang ditulis bersama Ed Sheeran, yang dijadualkan bakal dirilis pada 9 Julai (Jumaat).

Menerusi laman Twitter, BTS meluahkan rasa teruja mereka untuk menjadi sebahagian daripada pertunjukan fesyen Louis Vuitton yang akan datang di Seoul.

“Kami teruja untuk menjadi sebahagian daripada pertunjukan fesyen Louis Vuitton yang akan datang di Seoul!”- BTS

We are excited to be part of the upcoming #LouisVuitton show in Seoul!💜 this tweet to set a reminder to watch on July 7th at 7pm (KST).  #BTS #방탄소년단 #LVMenFW21 pic.twitter.com/mZggkzaG0o

— BTS_official (@bts_bighit) July 5, 2021

Pertunjukan fesyen ini akan disiarkan secara langsung pada 7 Julai, jam 7 malam (KST) melalui video di bawah:


Tak Jadi Artis Pun Kaya! 5 Selebriti Bollywood Ini Rupanya Bersuamikan Hartawan

Ramai selebriti Bollywood yang bertuah berkahwin dengan ahli perniagaan yang kaya. Anda ingin tahu siapakah selebriti Bollywood yang berkahwin dengan ahli perniagaan yang kaya? Scroll sampai habis okay!

Celina Jaitly adalah antara selebriti Bollywood yang berkahwin dengan ahli perniagaan yang kaya. Celina berkahwin dengan  Peter Haag, seorang lelaki Austria yang kaya raya. Perkahwinan mereka dikurniakan anak kembar dan seorang anak lelaki yang sangat comel.

Suami Celina Jaitly mempunyai syarikat sektor hospitaliti yang mempunyai jaringan di pelbagai negara seperti Dubai dan Singapura.

Aktres Bollywood, Sonam Kapoor juga berkahwin dengan ahli perniagaan yang kaya-raya, Anand Ahuja. Mereka berkahwin pada 8 Julai, 2018. Anand Ahuja merupakan usahawan fesyen yang terkenal dan terbesar di India.

Suami kepada Sonam Kapoor memiliki dua syarikat yang berbeza, iaitu syarikat pakaian berjenama Bhane, dan syarikat yang menjual kasut berjenama VegNonVeg. Selain dari dua syarikat itu, Anand Ahuja juga merupakan pewaris kepada syarikat milik ibu bapanya.

Juhi Chawla yang merupakan bekas pemenang Miss India Beauty Pageant berkahwin dengan seorang ahli perniagaan yang kaya pada tahun 1995 dan dikurniakan dua orang anak.

Juhi Chawla berkahwin dengan Jay Mehta, pemilik Mehta Group. Perniagaan suami kepada Juhi Chawla ini telah tersebar di di pelbagai negara selain India seperti, Australia, Kanada, USA, dan Afrika.

Shilpa Shetty berkahwin dengan ahli perniagaan yang kaya, Raj Kundra pada tahun 2009. Suami kepada Shilpa Shetty merupakan seorang ahli perniagaan British-India yang memiliki beberapa perniagaan yang sukses. Antara perniagaannya adalag Groupco Developers dan TMT Global. Raj Kundra dilaporkan tersenarai dalam senarai usahawan yang berjaya dan kaya di Asia dalam The Success Magazine.

Rani Mukerji berkahwin dengan seorang pengarah terkenal, Aditya Chopra. Suami kepada Rani Mukerji ini merupakan seorang pengarah filem terkaya di negara itu. Aditya adalah lelaki di sebalik Yash Raj Films dan anak lelaki kepada Yash Chopra, pengarah sekaligus produser kenamaan di India. Pada tahun 2018, kekayaan yang dimiliki oleh Aditya Chopra mencapai angka 960 juta dolar.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hugh Jackman Beri Bayangan Bakal Kembali Sebagai Wolverine!

Pelakon antarabangsa, Hugh Jackman seolah-olah memberi bayangan bahawa dia bakal kembali sebagai Wolverine dalam Marvel Cinematic Universe (MCU) akan datang.

Menerusi beberapa hantaran di laman Instagram nya, Jackman dilihat berkongsi sebuah karya BossLogic yang menunjukkan ‘kuku’ Wolverine manakala sehari selepas itu, Jackman turut memuatnaik gambar bersama pengarah Marvel, Kevin Feige. Tangkap layar kedua-dua hantaran itu kemudian tular di media sosial sekaligus mencetuskan spekulasi peminat bahawa Jackman bakal kembali.

What a fun coincidence! Hugh Jackman posted @WolverineMovie art.

Then he posted a picture of himself with the head guy in charge of @Marvel's @MarvelStudios ( Kevin Feige.)

Like I said: What a fun coincidence. Nothing more to read into it. Let's all move along…

Untuk rekod, kali terakhir pelakon berusia 52 tahun muncul dalam filem MCU adalah sekitar 2017 yang merupakan penutup kepada watak Wolverine atau juga dikenali sebagai Logan. Meskipun ada peminat yang beranggapan ia agak mustahil untuk Jackman mahupun Wolverine kembali, namun mereka turut tidak menolak bahawa kemungkinan besar akan terdapat kemunculan khas watak ini dalam mana-mana filem Marvel akan datang.

Lakonan Jackman sebagai Logan/Wolverine telah melayakkan dirinya diiktiraf oleh Guinness World Record sebagai ‘longest career as a live-action Marvel superhero’ bersamaan 17 tahun sejak mula debut pada tahun 2000.


Tak Sabar! Ini 5 K-Drama Menarik Sepanjang Julai 2021

Perlukan K-Drama yang baru dalam senarai tontonan anda? Berikut adalah 5 K-Drama yang sangat dinanti-nantikan sepanjang Julai ini. Stay tune guys!

Drama ini akan dibintangi pendatang baru Im Hyun Joo, dan Kim Min Seok, aktor yang mula mendapat perhatian selepas drama Hello, My Twenties.

Drama ini adalah mengenai jurutera kereta berbakat yang mempunyai semangatyang kuat terhadap kerjanya. Melalui kemalangan yang berlaku membabitkan sebuah kereta, kedua-duanya bertemu dalam kisah cinta mereka sendiri.

Sambungan dari Kingdom Musim 2, Kingdom: Ashin of the North dapat melihat Jun Ji Hyun membuat persiapan untuk berperang. Walaaupun ia bukan drama bersiri penuh, episod khas akan memberi gambaran mengenai watak misteri Ashin, yang dimainkan oleh Jun Ji Hyun, dan bagaimana dia muncul. Ia juga akan menjelaskan kisah asal resurecction plant.

Drama ini dibintangi oleh Song Ji Hyo sebagai seorang penyihir yang hebat, yang mana restorannya dapat memenuhi permintaan pelanggan! Dia turut memberi isyarat kepada Jin (Nam Ji Hyuk) untuk meminjam restorannya sebagai front untuk genie hodoo yang dikendalikannya.

Pendatang baru Chae Jong Hyup memegang watak sebagai pekerja sambilan, Kil Yong, dan mereka bertiga bersama-sama membantu menyembuhkan luka pelanggan.

Drama ini dibintangi oleh Seo Hyun Jin, yang memegang watak Da Jung, seorang pengusaha hotel yang memiliki sebuah penginapan kecil di Gangneung yang pernah dilawati ketika dia masih muda. Dia terkait dengan jiran psikitiatrinya disebabkan kes pembunuhan.

Joo Young Do, yang dimainkan oleh Kim Dong Wook, mampu membantu menyembuhkan hati manusia tetapi menanggung lukanya sendiri. Yoon Park, yang memegang watak sebagao Chae Joon, seorang CEO mempunyai perasaan terhadap Da Jung. Selain itu, Nam Gyu Ri, yang memegang watak sebagai Ahn Ga Young, yang takut untuk dicintai setelah dipergunakan oleh pengurusnya.

Drama ini dibintangi oleh Ju Sung sebagai Kang Yo Han, seorang hakim yang hebat menghukum seorang lelaki yang korup dan tamak. Kim Min Jung memegang watak sebagai Jung Sun A, mush Yo Han kerana dia berkembang dalam kalangan politik sosial sebagai wanita yang cerdas dan cantik. Jinyou GOT7 memegang watak sebagai rookie judge yang menjadi hakim setelah ibubapanya meninggal.

Anda sudah bersedia untuk marathon K-Drama sepanjang Julai ini?!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mengejutkan! Lucinta Luna Bangga Dedah 28 Orang Pelakon Pernah Tidur Bersamanya

Penuh dengan kontroversi, Lucinta Luna sekali lagi mencuri perhatian orang ramai apabila mendedahkan sebanyak 28 pelakon lelaki pernah tidur bersamanya.

Menerusi sembang santai di YouTube Podcast Pak Gun, Lucinta mengakui dia pernah didatangi oleh beberapa pelakon lelaki dan tidur bersama mereka.

“28 orang pelakon lelaki pernah tidur bersama saya”, kongsi Lucinta Luna.

Dedah Lucinta, kenangan tersebut merupakan satu kebanggaan bagi dirinya kerana pernah menjadi kegemaran pelakon-pelakon lelaki tersebut. Kongsinya lagi, dia tidak akan mendedahkan nama-nama tersebut.

Akui Lucinta, kebanyakan pelakon lelaki yang pernah tidur bersamanya akan melarikan diri apabila bertemu dengannya. Malah dia menjadi hairan kerana pelakon lelaki tersebut berkelakuan sedemikian.

“Sebagai contoh, jika saya bertemu dengan pelakon itu, dia akan melarikan diri. Saya sendiri tidak tahu mengapa dia melarikan diri. Seperti melihat syaitan sahaja”, ujarnya.

Tidak mahu mengambil tahu tentang perkara itu, Lucinta Luna kini lebih selesa dengan kehidupannya bersama teman lelakinya. Baginya ini adalah pengalaman yang berharga dalam hidupnya.

Untuk video penuh Podcast Pak Gun bersama Lucinta Luna, klik di [SINI].


Pengarah Filem Superman & X-Men, Richard Donner Meninggal Dunia

Pengarah legenda Richard Donner, yang terkenal menghasilkan filem Superman pertama (1978) dan terlibat dalam sejumlah filem hit lain seperti The Omen dan Free Willy, disahkan meninggal dunia pada usia 91 pada hari Isnin (5/7) ).

Donner juga terkenal terlibat dalam filem Lethal Weapon, filem 1987 yang dibintangi oleh Mel Gibson dan Danny Glover, berjudul Scrooged, dan 16 Blocks.

Dia juga telah mengerjakan sejumlah episod pada siri televisyen abad ke-20 yang ikonik seperti Get Smart, Perry Mason, Pulau Gilligan, dan The Twilight Zone. Dia juga telah menghasilkan blockbusters seperti X-Men dan Free Willy.

Sementara itu, Deadline melaporkan bahawa pengurus perniagaan dan isteri Donner, Lauren Schuler, tidak mendedahkan penyebab kematian pengarah itu.

The Hollywood Reporter melaporkan Richard Donner dilahirkan di Bronx dan dibesarkan di New York sebelum menyambung pelajairan di Universiti New York dan kemudian menyertai  tentera AS.


‘Jangan Terasa’- Datuk Seri Vida Jawab Kecaman, Anggap Kibar Bendera Putih Sebagai ‘Pemalas’

Lain pula pandangan usahawan kosmetik ini kepada kempen kibar bendera putih. Datuk Seri Vida atau lebih mesra dipanggil DSV berpendapat Rakyat Malaysia yang mengibarkan bendera putih atau untuk memberi isyarat kesusahan adalah “pemalas”,

DSV membuat kenyataan itu dalam klip TikTok yang dimuat naiknya semalam ketika dia membeli makanan dari seorang penjual jalanan.

“Berhenti menggunakan alasan perintah kawalan pergerakan untuk mengatakan bahawa anda tidak dapat mencari nafkah dan tidak dapat bekerja,” kata Vida yang nama sebenarnya Hasmiza Othman.

Dengan menggunakan penjual sebagai contoh, pengusaha bertanya kepadanya berapa lama dia menjual makanan yang dia menjawab: “Sudah setahun.”

Kibar bendera putih = pemalas + hanya harap bantuan orang lain + tak berusaha pic.twitter.com/90TFnqs6ke

“(Dia memperoleh) RM200 hingga RM250 sehari, selagi ada kemahuan dan kerja keras dan yang paling penting, menu mesti sedap dan bersih,” kata Vida.

“Adakah anda faham? Bekerja keras, jangan malas dan mengharapkan pertolongan dengan memasang bendera putih. “

Klip di TikTok telah ditonton hampir setengah juta tontonan.

Di Twitter, ramai yang mengecam DSV kerana komennya yang tidak sensitif kepada yang benar-benar dalam kesusahan.

Sementara itu, di Instagramnya DSV, beliau berharap orang ramai tidak terasa dengan apa yang dinasihatkan.

“Jangan mudah terasa, hadam dulu, faham maksud, bukan fikir negatif. Saya pun mula dari bawah”-tulisnya di ruangan kapsyen.

Kempen #BenderaPutih bermula minggu lalu kerana ekonomi yang semakin terjejas akibat Covid-19 yang terus memberi kesan kepada rakyat Malaysia yang tidak mampu membeli makanan dan keperluan asas.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.